הוועדה המיוחדת למיגור הפשיעה בחברה הערבית, כנסת 23, פרוטוקול מספר 22, 2020-11-09 13:30

מנסור עבאס: שלום לכולם, אני מתכבד לפתוח את הישיבה המיוחדת של הוועדה המיוחדת למיגור הפשיעה והאלימות בחברה הערבית, כ"ב בחשוון, התשפ"א, 9 בנובמבר 2020.

מנסור עבאס: אדוני ראש הממשלה, אדוני יושב-ראש הכנסת, כבוד השר לביטחון הפנים, כבוד המפכ"ל, חבריי חברי הכנסת, אורחים נכבדים.

מנסור עבאס: אני מברך אתכם על השתתפות

מנסור עבאס: כם בישיבת הוועדה המיוחדת למיגור הפשיעה בחברה הערבית.

מנסור עבאס: בשמי, בשם חבריי ובשם כל מי שאני מייצג – תודה לכם על בואכם.

מנסור עבאס: לפני שנתחיל בדיון אומר כמה מילים.

מנסור עבאס: אני נמצא כאן כראש ועדה זו כדי לייצג את החברה הערבית אשר זועקת ומשוועת לפתרון לבעיית הפשיעה והאלימות בקרבה.

מנסור עבאס: אני כאן כדי לייצג את האבא ואת האמא אשר איבדו את בנם, ואת כל מי שאיבדו את יקיריהם.

מנסור עבאס: אני כאן כדי לייצג את כול מי שנרצח על לא עוול בכפו.

מנסור עבאס: אני כאן כדי לייצג את כול הנשים הערביות אשר נרצחו בשם הערך הפרימיטיבי "רצח על כבוד המשפחה", אני כאן כדי לייצג את אלה שנפגעו ואתה אלה שעתידים חלילה להיפגע.

מנסור עבאס: אני כאן כדי לייצג את הבת שלי נור ואת הבן שלי מוחמד ואת כל בני דורם, שזכותם הבסיסית לגדול ולחיות בסביבה בטוחה.

מנסור עבאס: אני כאן כדי לייצג את האזרח הערבי שאיבד את תחושת הביטחון האישי.

מנסור עבאס: אני כאן מייצג את הערך העליון של קדושת החיים והזכות לחיות בכבוד ובביטחון תחת הכותרת של שני הפסוקים.

מנסור עבאס: מהקוראן: "ומן אחיאהא פכאנמא אחיא אל-נאס ג'מיעאן".

מנסור עבאס: וממסכת סנהדרין: "כול המקיים נפש אחת בעולם מעלים עליו כאילו קיים עולם מלא".

מנסור עבאס: אדוני ראש הממשלה, לסיום דבריי אחדד ואומר: אני כאן כדי לחפש פתרונות, לא כדי לחפש אשמים.

מנסור עבאס: אני כאן כדי למצוא תקווה ולהתגבר על כאבי העבר, אני כאן

מנסור עבאס: כדי לקחת אחריות וכדי לדרוש ממך ליטול אחריות, אני כאן כדי לעשות את חלקי ולדרוש שתעשה את חלקך.

מנסור עבאס: אני כאן כדי לנסות יחד לשנות את המציאות העגומה, ואני כאן מכיוון שאני מאמין שהדבר אפשרי.

מנסור עבאס: ניתן לנצח את מגפת הפשיעה והאלימות.

מנסור עבאס: חברים, אנחנו מקיימים את הישיבה המיוחדת הזאת לקראת הישורת האחרונה במסע ארוך של שני גופים שפעלו בשנה האחרונה כדי לקדם את הנושא הזה: צוות המנכ"לים שכבר כמעט שנה פועל כדי לגבש תוכנית וגם הוועדה המיוחדת, הפרלמנטרית, שמנסה לקדם את הנושא הזה במישורים רבים.

מנסור עבאס: אנחנו נפתח בדברי ראש הממשלה ואחר כך בדברי יו"ר הכנסת והשר, ונמשיך לנהל את הישיבה הזאת לקראת סיכום שאני מקווה שכול אחד מאתנו מייחל לו.

מנסור עבאס: מאות אלפי אזרחים ערביים מקווים שמהישיבה הזאת תצא בשורה טובה לכול אזרחי מדינת ישראל ולאזרחי מדינת ישראל הערביים בפרט.

מנסור עבאס: אנחנו משנים קצת את הסדר ונתחיל עם כבוד יו"ר הכנסת.

מנסור עבאס: לפני שאתה מתחיל, ידידי, יריב, אני מאז שנכנסתי לתפקיד הזה, גם כסגן יו"ר הכנסת וגם כיו"ר הוועדה המיוחדת, לפני כמה חודשים פניתי ליו"ר הכנסת, ישבתי אתו כמה פעמים.

מנסור עבאס: מהישיבה הראשונה הוא הבטיח לי להיות יחד אתי, להתגייס למטרה נעלה זאת, והוא אכן מדי שבוע מטפל בנושאים שאני מעלה בפניו.

מנסור עבאס: יישר כוח, יריב, אני מאוד מודה לך.

מנסור עבאס: המיקרופון לרשותך.

יריב לוין: תודה רבה, אדוני יושב-ראש הוועדה, חבר הכנסת מנסור עבאס.

יריב לוין: אדוני ראש הממשלה, השר לביטחון הפנים, סגן השר פטין מולא, חברות וחברי הכנסת.

יריב לוין: קודם כול אני רוצה לברך, אדוני היושב-ראש, על הישיבה הזאת.

יריב לוין: אני חושב שהנוכחות שיש כאן היא נוכחות יוצאת דופן, מכל קצות הקשת הפוליטית, מכל סיעות הבית, ואני חושב שכך זה צריך להיות משום שהנושא הזה לא צריך להטריד סקטור או רק גורמים מסוימים.

יריב לוין: הוא נושא שצריך להטריד את כולנו, הוא נושא שנמצא באחריות של כולנו ונמצא באחריות של כולנו לטפל בו.

יריב לוין: צריך לומר בצורה הברורה והחדה ביותר: נדמה לי שרק בשבוע שעבר שמענו בשאילתה שהגישה חברת הכנסת היבה יזבק תיאור פשוט מזעזע של מה שקורה בשכונת המגורים שלה, תמונה שמשקפת מציאות רחבה מאוד, מציאות בלתי נסבלת שאני חושב שבשום מדינה לא יכולים לקבל אותה, ולמציאות הזאת יש הרבה מאוד אחראים.

יריב לוין: קודם כול צריך לומר – מדינת ישראל ורשויות המדינה וממשלות ישראל לדורותיהן שהתייחסו לעניין הזה לאורך שנים כאיזושהי חצר אחורית כזו, שעוצמים עיניים, לא מסתכלים, ונתנו למציאות הזו של אלימות, של חוסר ביטחון אישי, של פשיעה בהיקף ניכר, של צבירת נשק לא חוקי, של סחיטה – של כל התופעות האלה שאנחנו מכירים ולצערי חווים אותן – להתרחב.

יריב לוין: זו הייתה גם תולדה, וגם את זה צריך לומר – של היעדר הבנה ורצון בתוך החברה הערבית ובתוך המנהיגות של החברה הערבית לבוא ולטפל בנושאים האלה, ואיזו שהיא ראייה שכל פתח שייפתח כדי לטפל בעניין הזה יכול להיות שיהיו לו אחר כך משמעויות בכל מיני היבטים אחרים שהיה חשש מפניהם.

יריב לוין: אני חושב שזה נמשך בעובדה שבסופו של עניין גם לא הייתה מודעות.

יריב לוין: לא היה כוח שידחוף את הדברים מכאן, מהכנסת, לא היו כוחות מתאימים בתוך השירות הממשלתי שידחפו את הדברים מבחינתם.

יריב לוין: כל הדבר הזה הביא אותנו למציאות שהיא באמת מציאות איומה ונוראה.

יריב לוין: וצריך לומר שאת המציאות הזו חווים היום אזרחי ישראל הערבים בכל מקום, פשוט בכל מקום.

יריב לוין: חווים אותה גם ישראל הערבים וגם אזרחי ישראל היהודים בערים המעורבות ששם הבעיה הולכת ומחמירה כל הזמן.

יריב לוין: ומי שחושב שהבעיה הזאת תישאר בגדר המקומות האלה ולא תגיע לכל מקום אחר במדינת ישראל טועה לטעמי.

יריב לוין: בהרבה מאוד מקומות היא כבר הגיעה.

יריב לוין: אם אנחנו מסתכלים בהיבטים של פרוטקשן, סחיטה, דברים אחרים – הדברים האלה רק הולכים ומתרחבים.

יריב לוין: ואני חושב שהטיפול בעניין הזה יכול להיעשות רק בשיתוף פעולה ועבודה משותפת של כולנו ביחד.

יריב לוין: אין שום סיכוי להצליח במהלך הזה על ידי כפייה של איזשהו פתרון, על ידי אמירה שיש דרך מסוימת ועכשיו כולם צריכים להתיישר אליה, אלא אני חושב שהדרך היחידה להצליח במהלך הזה הוא שיתוף פעולה בין הממשלה, בינינו כאן בכנסת כנבחרי ציבור שמייצגים את כל מי שנוגע בדבר הזה, בין ראשי הרשויות שבלעדיהן אי אפשר לעשות שום דבר, וההובלה שלהם היא הכרחית כאן, המנהיגות המקומית וכמובן – הציבור עצמו שצריך לראות כיוון ברור ודרך ברורה, להבין בדיוק מה היעדים ולאן חותרים ורוצים להגיע.

יריב לוין: אני קראתי את התכנית הבאמת מפורטת הזו שנעשתה גם היא בשיתוף פעולה ובעבודה משותפת.

יריב לוין: אני מוכרח לומר: לא עם הכול אני מסכים.

יריב לוין: אני חושב שתמיד יש דברים שאפשר לשפר ואפשר אולי לעשות בצורה יותר טובה, אבל אני חושב שבסך הכול יש כאן כיוון נכון, יש כאן הבנה שהפתרון לבעיה הזו איננו יכול להיות פתרון שהוא רק בטיפול בסוגיית האלימות והפשיעה בלבד.

יריב לוין: הוא חייב להיות פתרון מערכתי שנותן פתרון תעסוקתי לצעירים, נותן פתרון של עיסוק בשעות הפנאי, נותן פתרונות תשתיות מתאימים, מייצר סביבה שלמה שלא רק מכה ומדכאת את האלימות אלא גם נותנת את האלטרנטיבה האחרת, את האפשרות האחרת, את הדרך האחרת שבה אפשר ללכת, את התקווה לאנשים שהדברים יכולים להיראות ולהיעשות אחרת.

יריב לוין: אני חושב שבמובן הזה, ההבנה הזאת שצריך לעשות פעולה הוליסטית רחבה, שלמה, בקשת של נושאים ולא רק בנושא הנקודתי הזה – היא הבנה מאוד מאוד חשובה, והיא בעיניי גם פריצת דרך.

יריב לוין: זה לא בהכרח מה שחווינו וראינו עד היום.

יריב לוין: אני רוצה להביע הרבה מאוד הערכה, מנסור, לעבודה שאתה עושה בעניין הזה.

יריב לוין: זה באמת נכון שבערך מהיום הראשון שלי במשרד, בתפקיד הזה, הגעת אלי פעם אחר פעם.

יריב לוין: ליווינו גם חלק מהתהליך של כתיבת והכנת החומרים והתוכניות, ואני חושב שהדרך שהלכת בה באמת הצליחה לייצר מצב שיושבים סביב השולחן הזה אנשים ששמים את כל המחלוקות בצד ומנסים להתלכד ולהתאסף סביב הטיפול בסוגיה הזו, באירוע שלפחות אני לא זוכר הרבה זמן שהיה בהיקף כזה של משתתפים בישיבה של ועדה.

אחמד טיבי: יש לך זיכרון קצר, כנראה.

יריב לוין: לא.

יריב לוין: היה, בוודאי, אבל אני חושב שהרבה זמן לא היה.

אחמד טיבי: בתקופת הקורונה.

יריב לוין: בכנסת הנוכחית זה בוודאי לא קרה, וזה לא מובן מאיליו בכלל.

יריב לוין: אני חושב שהמטרה, באמת, בדיון הזה – בעיניי, לפחות – היא לנסות לעשות יישור קו על הציפיות, לשים במלוא העצמה את הבעיות על השולחן, לנסות לראות איפה עדיין יש פערים בין התכנית הזאת לבין מה שאנחנו רוצים לעשות על מנת שאפשר יהיה באמת לצאת לדרך ובכוחות משותפים להמשיך ולבצע את המהלך החשוב הזה.

יריב לוין: אני בוודאי עומד לרשותך, לרשות כל מי שעוסק בנושא הזה כדי להמשיך ולוודא שהדבר הזה לא יירד מסדר היום.

יריב לוין: מה שנדרש, גם בצד התקנוני וגם בהיבטים אחרים יינתן ויושקע כאן.

יריב לוין: אני מאחל לכולנו שבאמת נזכור את היום הזה כיום שבו יצאנו לדרך רצינית, אמיתית, חדשה, שתביא פתרון וחיים הרבה יותר טובים לציבור עצום של אזרחים שאני חושב שכולנו חייבים להם – גם את המאמת הזה וגם להביא בסופו של דבר את התוצאה שכולנו שואפים אליה.

יריב לוין: אז באמת, יישר כוח ותודה רבה.

מנסור עבאס: תודה, אדוני יושב-ראש הכנסת.

מנסור עבאס: היית שותף לאורך כל הדרך, אני שוב מודה לך על תרומתך שהייתה ושתהיה בתחום הזה.

מנסור עבאס: שלום, אדוני ראש הממשלה.

בנימין נתניהו: שלום לכם, שלום לך, אדוני היושב-ראש.

מנסור עבאס: ברצוני קודם כול לברך אותך על החלטה שהייתה לפני שנה להקים את הצוות הזה וכן ליטול את המושכות ולקדם פתרון מקיף לבעיית הפשיעה והאלימות בחברה הערבית.

מנסור עבאס: אני כמובן גם מנצל את ההזדמנות לברך אותך על ההחלטה שקיבלה הממשלה לפני בערך שבועיים – הארכת תכנית 922 שנתנה הזדמנות שנייה כדי לנצל מיליארדי שקלים לטובת החברה הערבית.

מנסור עבאס: מאות אלפי אזרחים ערבים צופים ומאזינים לנו ומצפים מראש הממשלה לומר את דברו בסוגיה הכואבת הזו.

מנסור עבאס: הבמה לרשותך, אדוני.

בנימין נתניהו: תודה רבה לך, אדוני היושב-ראש, ואני מברך על הישיבה הזו ומודה לך על ההזמנה ועל ההזדמנות לשוחח אתך ועם חברי הכנסת וגם עם הציבור הערבי.

בנימין נתניהו: אני רואה את עצמי כראש הממשלה של כל אזרחי ישראל כולם.

בנימין נתניהו: זו יכולה להיות אמירה נדושה שאומרים מנהיגי ציבור רבים, אבל אני שם את הכסף איפה שהפה שלי נמצא, כמו שהאמריקנים אומרים, ואתם יודעים את זה, או לפחות חלק יודעים את זה.

בנימין נתניהו: אני בדקתי מה עשו הממשלות בראשותי מבחינת הקצאת משאבים לסגירת פערים בחברה הערבית שהיא חלק אורגני מהחברה הישראלית, דבר שיסייע גם לשילובם.

בנימין נתניהו: מצאתי שמ-2010 ההקצאות שלנו עולות על כל מה שיש, מה שהוקצה על ידי ממשלות קודמות בשישים השנים שקדמו לכך, אבל בהיקפים גדולים.

בנימין נתניהו: זאת אומרת, ב-2010 שמנו את החלטת הממשלה על פיתוח כלכלי ב-13 יישובים, ב-2011 החלטה על פיתוח היישובים הבדואים בדרום עם 1.2 מיליארד שקל; 2012 – החלטה על קידום התעסוקה במגזר הערבי – 730 מיליון שקל; ב-2015 ההחלטה הגדולה – 922 שהזכרת עכשיו, עם 15 מיליארד שקל, כולל הארכה – חלק מזה נוצל ואנחנו רוצים לאפשר את המימוש של הכול.

בנימין נתניהו: אלה סכומים חסרי תקדים, כולכם יודעים את זה.

בנימין נתניהו: הייתה גם החלטה ב-2016, החלטת ממשלה 1402 על חיזוק הביטחון האישי במגזר הערבי ובמזרח ירושלים – 2 מיליארד שקל, לא הכול מומש.

בנימין נתניהו: חלק קוצץ.

בנימין נתניהו: אני מקווה שגם נוכל לתקן את זה, נדבר על זה בסוף הישיבה.

בנימין נתניהו: אבל במסגרת ההחלטה הזו אנחנו בנינו סוף סוף, לאחר, אגב, קריאה של רבים מכם – בעצם של כולם, תחנות משטרה.

בנימין נתניהו: תכננו, אם אינני טועה 14 תחנות או 13, בנינו 8 ועוד היד נטויה, אנחנו צריכים לעמוד בזה.

בנימין נתניהו: אני אומר לכם את כל הדברים האלה קודם כל מבחינה עובדתית – שזה משקף תפיסת עולם.

בנימין נתניהו: זו היא תפיסת עולם שירשתי מחוזה המדינה, הרצל, ואחר כך מז'בוטינסקי והמסגרת המשפחתית שלי.

בנימין נתניהו: זו תפיסה, בניגוד לכל הדימויים – זה הדבר האמיתי, אלה הדברים שאומרים שכל ילד וילדה ביישוב ערבי, ביישוב דרוזי או נוצרי או בדואי או צ'רקסי – כולנו אזרחי המדינה ומגיע לכולם את אותם שירותים בסיסיים וגם מעבר לבסיסיים שמגיעים ליתר אזרחי המדינה.

בנימין נתניהו: זה מחייב סגירת פערים.

בנימין נתניהו: עשינו לא מעט, ויש שיפור גדול, אתם רואים את זה גם במספר הצעירים והצעירות הערבים עם תארים אקדמאיים, עם כניסה לתחום המקצועי הטכנולוגי והרפואי ואפילו כניסה מובילה בהרבה תחומים, ועוד תחומים רבים.

בנימין נתניהו: יש לנו עוד מלאכה לפנינו, אבל יש שינויים.

בנימין נתניהו: שמעתי גם מראשי יישובים, אנחנו עובדים אתם בצמידות – על השינויים התשתיתיים שחלו במקומות רבים.

בנימין נתניהו: אתם מכירים את זה, אני לא רוצה לפרט את כל מה שנעשה ביישובים – בוודאי, לא רק הנציגים שפה בכנסת, וראשי הערים, אלא גם התושבים עצמם.

בנימין נתניהו: רואים את זה.

בנימין נתניהו: רואים פתאום בתחבורה הציבורית שיש, או בשירותי ביוב שפתאום קיימים, או שירותים רבים אחרים שבאמת במאה ה-21 כל אזרח ואזרחית וכל ילד וילדה בישראל בלי יוצא מן הכלל צריכים ליהנות מזה.

בנימין נתניהו: אני רוצה לגעת בנושא של הישיבה הזאת.

בנימין נתניהו: זו לא הפעם הראשונה שאני יושב ודן בנושא בין כותלי הכנסת.

בנימין נתניהו: אני זוכר, לעולם לא אשכח, ישיבה אחרת שבה ישבה לידי אישה צעירה שסיפרה לי על רצח בעלה והיא רעדה.

בנימין נתניהו: אני חושב שגם אחד מבניה היה, אני לא זוכר בדיוק.

בנימין נתניהו: אני זוכר שהיא רעדה.

קריאה: בעלה ושני בניה, אדוני ראש הממשלה.

בנימין נתניהו: בעלה ושני בניה.

בנימין נתניהו: אישה צעירה.

קריאה: לא צעירה.

קריאה: מאום אל פאחם.

בנימין נתניהו: הייתה בשנות השלושים לחייה, אם אינני טועה, משהו כזה.

בנימין נתניהו: צעירה.

בנימין נתניהו: זה היה מזעזע, פשוט מזעזע.

בנימין נתניהו: זה קרע את הלב.

בנימין נתניהו: אני אגיד בצורה כזו – זה לא רק היה אבל.

בנימין נתניהו: זה היה פחד.

בנימין נתניהו: היא חיה בפחד, חיה בטרור.

בנימין נתניהו: הדבר הזה מאוד דרבן אותי לקדם את התוכנית שאנחנו מדברים עליה עכשיו ושאנחנו צריכים לקדם, להשלים אותה ולהזניק אותה מחדש, להשלים את תחנות המשטרה – איך אומרים בז'רגון, גישה הוליסטית?

בנימין נתניהו: גישה כוללת שמטפלת גם בשאלות האבטלה של צעירים שאני רואה ששם יש ירידה של צעירים דווקא בשוק העבודה, וזה לפני הקורונה.

בנימין נתניהו: זה מאוד הפתיע אותי, כי אחד הדברים שהתגאיתי בהם זו העלייה בשילוב בשוק העבודה, ושם אני חושב שזה יוצר לנו בעיה מיוחדת.

בנימין נתניהו: זה כולל גם את שאר האלמנטים שתכף נדבר אליהם.

בנימין נתניהו: אבל אני רוצה להגיד לכם את הדבר העיקרי: אני צריך את שיתוף הפעולה שלכם, ואני חושב שאתם צריכים את שיתוף הפעולה שלי ושל חבריי כאן, של יו"ר הכנסת ושל שרי הממשלה.

בנימין נתניהו: אנחנו צריכים ללכת על זה כמשימה משותפת.

בנימין נתניהו: אנחנו משנים את פניה של מדינת ישראל, ואני רוצה להגיד לכם:

בנימין נתניהו: אנחנו משנים גם את פניו של המזרח התיכון בשיתוף פעולה בין יהודים וערבים, בין ישראלים ומדינות ערב – דבר שלא היה, פשוט לא היה.

בנימין נתניהו: אפשרויות שנשמעו דמיוניות עכשיו מתממשות נגד עינינו.

בנימין נתניהו: את המהפכה הזו שאנחנו עושים מחוץ לגבולותיה של מדינת ישראל אנחנו צריכים לעשות גם בתוך גבולותיה של מדינת ישראל.

בנימין נתניהו: אבל מרכיב ראשון ללא ספק, ללא ספק – זה ביטחון אישי, זה מיגור פשע, מיגור כנופיות פשע, זה מיגור שלטון פחד, מיגור פרוטקשן – כל הדברים שאתם יכולים לספר לי ואני מודע להם.

בנימין נתניהו: אני רוצה לעשות את זה בצורה כוללת.

בנימין נתניהו: לא רק ללכת לשאלת מיגור הפשע, ששר הבט"פ בוודאי יתייחס לזה, אלא גם לשאלה הכוללת שגם מנכ"ל משרדי עסק בזה, והוא ידבר על זה כאן.

בנימין נתניהו: וכמובן גם השאלה הכלכלית – פרופ' שמחון נמצא אתנו גם כן, ואני חושב שצריך גם חקיקה לעזרה, ויושב-ראש הכנסת נמצא כאן.

בנימין נתניהו: ואני צריך אתכם, אני צריך את העזרה שלכם, של כולכם.

בנימין נתניהו: אני מאמין בהצלחה הזאת, קודם כל כי יש כבר תוצאות, ואני מאמין שבכוחות משותפים אנחנו יכולים להשיג פה דברים מופלאים.

בנימין נתניהו: ואנחנו עושים את זה.

בנימין נתניהו: עכשיו יש דבר אחרון שאני לא יכול שלא לגעת בו, וזה עניין הקורונה.

בנימין נתניהו: היה לנו שיתוף פעולה חשוב מאוד בגל הראשון, ואני חושב שהציבור הערבי הקדים ציבורים רבים אחרים בכך שהוא פעל בחכמה, בתבונה, כולל מנהיגי הדת – אני חייב להגיד.

בנימין נתניהו: הם פעלו בחכמה והצלחנו לשטח את הקורונה בציבור ביישובים הערבים, בערים מעורבות, במקומות רבים.

בנימין נתניהו: עכשיו אנחנו רואים תופעה הפוכה שעיקרה כרגע עלייה שאני חושב שהיא נובעת בראש ובראשונה מהחתונות, מריבוי החתונות – לפי מה שאני שומע.

בנימין נתניהו: ואני מבקש גם כאן את שיתוף הפעולה שלכם כמנהיגי ציבור לדבר אל הציבור ולהסביר לו שכולנו כאן ערבים זה לזה.

בנימין נתניהו: כשאנחנו אומרים "כל ישראל ערבים זה לזה" זה אומר כל אזרחי ישראל ערבים זה לזה, וכל אחד – ברגע שמקיימים את הכלל הזה, אני מעיר את זה לכול אחד כמו איזה מורה טרחן – עכשיו באתי משדה התעופה והיו שם מאבטחים ועובדי המקום.

בנימין נתניהו: אז אתה עובר ליד כל אחד ואני אומר לו – למה.

בנימין נתניהו: כי אם כול שניים חובשים מסכה במגע אין מגפה, ואז הכול נפתח, הכול נפתח, הכול, או כמעט הכול נפתח, עד הבאת החיסון.

בנימין נתניהו: ואני אומר לכם שאני עובד על זה במרץ רב מול מנהיגי העולם, כולל מנהיגים ערביים, איך להביא למיליון חיסונים.

בנימין נתניהו: וזה בדרך.

בנימין נתניהו: זה נראה לי בעין – אני רואה את האור בקצה המנהרה.

בנימין נתניהו: זה לא בעוד שנים, זה בעוד חודשים.

בנימין נתניהו: אנחנו צריכים פשוט לשתף פעולה.

בנימין נתניהו: הצלחנו להוריד את ישראל מרמת התחלואה הגבוהה בעולם לרמת התחלואה אולי הנמוכה באירופה – בין הנמוכות, אולי הנמוכה ביותר.

בנימין נתניהו: אבל אנחנו צריכים לשמר את זה.

בנימין נתניהו: אני צריך את שיתוף הפעולה שלכם כמנהיגי ציבור ואת הציבור, ולכן אני מסיים עם זה, אבל מאמין גדול ביכולת שלנו להצליח יחד למען כל אזרחי המדינה שלנו.

בנימין נתניהו: תודה רבה לכם.

מנסור עבאס: תודה לך, אדוני ראש הממשלה.

מנסור עבאס: לצד הכוונות הטובות שציינת חשוב לנו שגם תמשיך לעקוב ולהשתתף בדיון, אבל גם שבסופו של דבר נניח את הכוונות הטובות על ציר זמן שגם הציבור הערבי וגם המשתתפים יידעו שאנחנו לקראת החלטה שתוציא לפועל את כול התוכניות שמכינים.

מנסור עבאס: אני כמובן מסכים אתך – במיוחד תוכנית של מיגור פשיעה ואלימות צריכה שיתוף פעולה, תיאום עם נציגי ומנהיגי הציבור הערבי.

מנסור עבאס: ללא שיתוף הפעולה הזה לא נצליח להתקדם ולממש את כול הפוטנציאל שיהיה בתוכנית הזאת.

מנסור עבאס: אני גם רוצה להציג את השר אמיר אוחנה.

מנסור עבאס: לא רבים יודעים שההיענות של אמיר וההתערבות שלו – לפעמים בשעות מאוחרות בלילה, חסכו חיי בני אדם במספר יישובים ערבים.

מנסור עבאס: אני כמובן שמברך אותך, אדוני השר, על השתתפותך.

מנסור עבאס: לרשותך הבמה.

מנסור עבאס: בבקשה.

אמיר אוחנה: תודה.

אמיר אוחנה: ברשות

אמיר אוחנה: כם אני מבקש לפתוח בכמה מילים בשפה הערבית ואחר כך לעבור לעברית.

אמיר אוחנה: תסלחו לי אם היא לא תהיה מושלמת.

קריאות: - - -

אמיר אוחנה: (אומר דברים בשפה הערבית, להלן תרגומם:) כבוד יושב-ראש הוועדה, חבר הכנסת מנסור עבאס, כבוד ראש הממשלה, בנימין נתניהו, כבוד יושב-ראש הכנסת, יריב לוין, חברי הכנסת הנכבדים, האלימות והפשע המאורגן הם הטרגדיה של המגזר הערבי.

אמיר אוחנה: המשרד לביטחון הפנים מחויב לשמירה על הביטחון האישי ולפיתוח שירותי המשטרה במגזר הערבי.

אמיר אוחנה: כעת נסביר לוועדה הנכבדה מה עשינו ומה נעשה בשנים הבאות לשמירה על האזרחים הישראלים כולם.

בנימין נתניהו: אני חייב לשאול – איך המבטא שלו?

בנימין נתניהו: נשמע לי מאוד צברי.

קריאות: - - -

מנסור עבאס: סביר.

בנימין נתניהו: אבל לא רע.

בנימין נתניהו: יותר טוב משלי.

בנימין נתניהו: דבר.

אמיר אוחנה: האלימות והפשיעה המאורגנת והלא מאורגנת הן הטרגדיה של החברה הערבית.

אמיר אוחנה: המשרד לביטחון הפנים מחויב לחיזוק הביטחון האישי ולשיפור שירותי המשטרה בחברה הערבית, ומייד נפרט בפני הוועדה הנכבדה מה נעשה ומה ייעשה בשנים הבאות למען שלום הציבור הישראלי כולו.

אמיר אוחנה: מרגע כניסתי לתפקיד, אדוני היושב-ראש, שמתי לעצמי כיעד את הנושא של הפשיעה בחברה הערבית, שלצערי הרב חורג בהרבה ממידותיה מבחינת הפרופורציות של החברה הערבית בקרב החברה הישראלית.

אמיר אוחנה: לשמחתי ההחלטה הזו היא לא החלטה ראשונה אלא היא המשך של מדיניות שנהגה במשטרת ישראל בשנים האחרונות, ובאה לידי ביטוי בשורה של החלטות שמומשו ושיצאו לפועל, ושמיד גם מנכ"ל משרדי שנמצא כאן וגם ממלא מקום המפכ"ל וגם ניצב חכרוש – שנמצאים כאן, בוודאי יפרטו בצורה יותר עמוקה וברזולוציות יותר מדויקות, אבל היא באה לידי ביטוי גם בגיוס של שוטרים מקרב החברה הערבית, גם בהקמת תחנות ביישובים ערביים, גם בהקמת נקודות וגם בחיזוקן של תחנות קיימות, בערים מעורבות וערים ערביות כאחד.

אמיר אוחנה: אני יכול להגיד שעדיין לא הגענו ליעד שהוא צמצום משמעותי – למעשה, צמצום הפער הזה בין חלקה של החברה הערבית בחברה הישראלית מבחינת פרופורציות לחלקה במפת הפשיעה.

אמיר אוחנה: זו המטרה, לצמצם את הפער הזה, כמובן – להוריד למינימום בכל החברה אבל גם לצמצם את הפער הזה.

אמיר אוחנה: אבל אין לי ספק, ובזה כל מומחי המשטרה מסכימים, שנוכחות משטרתית, Boots on the ground, רגליים בשטח של שוטרים ביישובים הערביים, וזה דבר שאנחנו רואים אותו יותר ויותר מאשר בשנים עברו, יביא לירידה בפשיעה.

אמיר אוחנה: זה לא זבנג וגמרנו.

אמיר אוחנה: זה לא דבר שקורה מהיום למחר.

אמיר אוחנה: זו למעשה מערכה מתמשכת שצריכה לבוא לידי ביטוי בעוד ועוד שוטרים, עוד ועוד תחנות שיגבירו – ואנחנו את זה כן כבר רואים בשטח, את האמון שבין הציבור הערבי ובין מפקדי המשטרה בשטח.

אמיר אוחנה: אנחנו רואים אתה דבר הזה בעלייה, יש סקרים שהמשטרה עושה ואולי יציגו את זה מאוחר יותר, בקרב האוכלוסייה על האמון בעבודה של המשטרה – והוא הולך ועולה, לשמחתי.

אמיר אוחנה: כמובן, בכל מקום שבו יש תחנת משטרה אתה רואה עלייה בפשיעה המדווחת.

אמיר אוחנה: לפעמים זה עשוי להטעות – כי אנשים אומרים: יש תחנת משטרה?

אמיר אוחנה: למה אנחנו לא רואים ירידה בפשיעה אלא עלייה?

אמיר אוחנה: אז העלייה היא בפשיעה המדווחת.

אמיר אוחנה: זה דבר חיובי, דבר שאנחנו רוצים אותו, להבדיל מפשיעה שאיננה מדווחת, או מטופלת או לא מטופלת במסגרות אחרות.

אמיר אוחנה: המשטרה צריכה להיות חלק מזה.

אמיר אוחנה: אני מודה שהחלק שלנו הוא חלק מרכזי, אבל לצערי אני לא רואה פה וכן הייתי רוצה לראות – שרים נוספים, משרדי ממשלה נוספים.

אמיר אוחנה: הטיפול בפשיעה בוודאי הוא נחלתה של המשטרה, אבל המשטרה מגיעה בדרך כלל אחרי שקרה פשע.

אמיר אוחנה: לעתים רחוקות אם יש מידע שמגיע לפני שקרה הפשע ומצליחה גם למנוע אותו, אני לא יודע אם ממלא מקום מפכ"ל המשטרה יוכל להרחיב על זה, אבל בהחלט יש מקרים.

אמיר אוחנה: אני לא רוצה להרוס דברים קיימים, אבל יש מקרים שאני יכול להצביע שמעורבות המשטרה מראש מנעה חיי אדם, חסכה חיי אדם.

אמיר אוחנה: אבל השלבים המוקדמים יותר, שהם שלבים של חינוך, של רווחה, של הנהגה מקומית, של המשפחה, של המעגלים הקרובים יותר לפרט – אני חושב שהם צריכים להיות גם חלק מהנושא של הוועדה.

אמיר אוחנה: זה מיגור הפשיעה בחברה הערבית.

אמיר אוחנה: אני רוצה להודות לך, היושב-ראש, גם על הישיבה החשובה הזאת וגם על הפגישות שהיו בינינו בעבר על הנושא.

אמיר אוחנה: אני רואה עד כמה הנושא קרוב ללבך, עד כמה אתה מעורב בו, עד כמה חיי אדם יקרים לך.

אמיר אוחנה: אני רואה את זה, אני מרגיש את זה –כמו שאמרת, בכל שעה, בכל זמן.

אמיר אוחנה: אני רוצה גם לציין שאני חושב שאנחנו רואים בקרב ההנהגה של ערביי ישראל, בין אם זה המקומית ובין אם הארצית – יותר מעורבות מאשר אי פעם, יותר נכונות להיכנס ולטפל בפשיעה הזאת, למנוע אותה מראש, ואני משבח על זה.

אמיר אוחנה: אני בטוח, משוכנע, שאנחנו נראה ירידה בפשיעה בזמן הקרוב.

אמיר אוחנה: אני מחזיר אליך את רשות הדיבור.

מנסור עבאס: תודה, אדוני השר.

מנסור עבאס: אנחנו צריכים לערב שני דברים בדיון – ניקח כמה מילים של ממלא מקום המפכ"ל וכמובן מנכ"ל משרד ראש הממשלה יציג עם אורן, כמובן, את עיקרי התוכנית המתגבשת, אבל אני חייב להגיד כמה מילים בקשר לקשר הזה בין אזרחים, אזרחים ערבים במיוחד, למשטרה.

מנסור עבאס: הקשר הזה הוא מאוד מורכב וידע עליות ומורדות לאורך תקופה די ארוכה.

מנסור עבאס: יש ביקורת, יש זמן שאפשר להפעיל ביקורת על המשטרה ולפקח ולדרוש – כן, ויש זמנים שגם צריך להגיד מילה טובה על המאמץ שנעשה שם.

מנסור עבאס: אמנם בשנה הנוכחית המשטרה לא הצליחה למנוע רצח של 88 אזרחים, אבל היא כן הצליחה לסכל מאות מקרי או ניסיונות רצח.

מנסור עבאס: אני עד בחודשים האחרונים שהיה מאמץ וההתערבות של המשטרה מנעה מספר מקרי רצח בתוך אותו ישוב.

מנסור עבאס: לכן אני חושב שאנחנו צריכים לצאת לדרך חדשה בקשר הזה בין האזרחים לבין המשטרה.

מנסור עבאס: אנחנו לא יכולים להישאר בעמדות סטריאוטיפיות.

מנסור עבאס: אנחנו חייבים לתת הזדמנות לקשר חדש, לשיתוף פעולה, לממשק עבודה - - -

עאידה תומא סלימאן: הבעיה הייתה - - -

מנסור עבאס: ולכן אני חושב ש - - -

עאידה תומא סלימאן: זו הייתה הבעיה, העמדות הסטריאוטיפיות או התנהלות המשטרה עצמה?

עאידה תומא סלימאן: אפילו ועדת אור - - -

קריאה: הוא מדבר בשם עצמו, ולא בשם המשותפת.

מנסור עבאס: יש מקום – אני אמרתי שיש מקום לבקר את עבודת המשטרה אבל אנחנו, כחברה ערבית – גם יש מקום להגיד מילה טובה כאשר הם מצליחים לעשות עבודת - - -

היבה יזבק: במה הם מצליחים?

היבה יזבק: אתה יכול למנות הצלחות?

מנסור עבאס: אני רוצה למנות.

מנסור עבאס: אני אומר לך בביטחון: ללא התערבות המשטרה בכפר כאבול או בכפר טורעאן – עכשיו היו עשרות נרצחים בשני הכפרים האלו.

היבה יזבק: זה לא נכון, חברנו מנסור.

היבה יזבק: אנחנו כבר 90 קורבנות ועוד לא סיימנו את השנה.

מנסור עבאס: אני רוצה לתת את רשות הדיבור לממלא מקום מפכ"ל המשטרה.

מנסור עבאס: בבקשה, אדוני.

מוטי כהן: צוהריים טובים, כבוד ראש הממשלה, כבוד יושב-ראש הכנסת, יושב-ראש הוועדה, שרים וחברי כנסת.

מוטי כהן: יש ביקורת על המשטרה, ולגיטימית, אבל בואו נשים את הדברים על השולחן באופן עובדתי וברור: חלקה של החברה הערבית בפשיעה בישראל הוא גבוה מאוד ביחס לגודלה של החברה הערבית באוכלוסייה.

מוטי כהן: משטרת ישראל שמה כבר שנים לנגד עיניה התמודדות עם הפשיעה בחברה הערבית.

מוטי כהן: הפתרון הוא לא הפשיעה.

מוטי כהן: אמרתי את זה לא אחת ולא שתיים.

מוטי כהן: אבל אני מדבר כרגע רק על תחום האחריות של משטרת ישראל, תחום הפשיעה.

מוטי כהן: יש ודאי משרדי ממשלה נוספים שמעורבים, וגם החברה הערבית עצמה – מה מקומה ומה אחריותה בכל מה שקשור לעולם התוכן, התרבות בתוך החברה הערבית.

איימן עודה: סליחה, סליחה.

איימן עודה: מה זה אומר "תוכן התרבות"?

קריאות: - - -

מנסור עבאס: איימן, תהייה לך זכות לדבר.

איימן עודה: לא, לא.

איימן עודה: אני מבקש ממך – תחזור בך.

איימן עודה: מה, עולם התרבות היהודי יותר טוב?

איימן עודה: מה זאת אומרת?

איימן עודה: אני לא מבין.

קריאות: - - -

איימן עודה: תגיד לי אתה – למה הפלסטינים בשטחים אין להם רצח כמו הפלסטינים בישראל, למה?

איימן עודה: - - - סליחה, סליחה.

מנסור עבאס: איימן, אני מנהל את הישיבה.

מנסור עבאס: איימן, ברשותך.

איימן עודה: תן לי לדר בבקשה.

איימן עודה: מה זאת אומרת - - -?

איימן עודה: ומה עם התרבות של הפלסטינים בשטחים הכבושים מ-67?

איימן עודה: למה שם אין רצח כמו בתוך מדינת ישראל?

איימן עודה: תרבות.

מוטי כהן: אנחנו נפגשנו לא מעט פעמים ודיברנו על הנושא הזה לא אחת ולא פעמיים.

איימן עודה: תחזור בך מהמילה "תרבות", בבקשה.

מוטי כהן: אני אדבר – כשמשטרת ישראל שמה לעיניה את החברה הערבית בעבודה רחבה מאוד לחיזוק האכיפה בתוך החברה הערבית בעבודה משותפת גם עם ההנהגה, גם עם ראשי הרשויות למיניהן, ודאי וודאי עם הציבור.

מוטי כהן: חיזוק הביטחון בתוך החברה הערבית הוא חשוב למשטרת ישראל ועובדה שבמהלך השנים האחרונות הוקמו תחנות משטרה רבות בתוך החברה הערבית, והוקמו יחידות ספציפיות נקודתיות על מנת לסייע בתחום איכות החיים והלחימה בפשיעה, כולל מערכות טכנולוגיות משותפות עם ראשי הערים.

מוטי כהן: לא בכדי הוקמו גם מחלקי משפחה למיניהם כדי לצמצם עד למינימום את הפגיעה בנשים בתוך החברה הערבית.

מוטי כהן: עשינו פעולות רחבות, ותכף ידבר גם ראש המנהלת –על גיוס שוטרים מתוך החברה הערבית, על מנת שיהיו חלק מתוך מערך האכיפה.

מוטי כהן: העבודה הקהילתית, העבודה המניעתית, השיח הרחב שיש לנו גם עם ההנהגה וגם עם ראשי הערים וגם אם אנשי הדת באים לידי ביטוי במבחן התוצאה.

מוטי כהן: אני יכול לומר באופן ברור ונחרץ – היכן שהוקמו נקודות משטרה, היכן שהוקמו תחנות משטרה – אימון הציבור הלך וגדל, ואנחנו רואים את זה מתוך הסקרים המתבצעים באופן שוטף.

מוטי כהן: נכון הדבר שאפשר לראות שיש יותר אירועי תגובה יותר אירועים בכלל ויותר תלונות בחברה הערבית, אבל אני רואה את הדבר הזה בחיוב.

מוטי כהן: יש לנו תוכניות רחבות עתידיות, חלקן במסגרת ועדת המנכ"לים, שאפשר גם במסגרת פעילות משטרתית, גם במסגרת ויסות כוחות עם משטרת ישראל, גם עם - - - נוספים – להכיל את הפריסה של משטרת ישראל בתוך החברה הערבית.

מוטי כהן: ככל שהפריסה תהיה רחבה יותר, ככל שנראה את המערכה כמערכה לאומית ולא רק כמערכה אכיפתית – אני חושב שהפתרון יהיה הרבה יותר טוב.

קריאות: - - -

קריאה: בדקתם ב-10 השנים האחרונות - - -

קריאה: אפילו המבקר פותח עכשיו בבדיקה.

קריאה: האם המשטרה בודקת את עצמה בהיבט הזה?

קריאות: - - -

מנסור עבאס: תן לי לנהל את הישיבה.

מנסור עבאס: תאמין לי - - -

קריאות: - - -

מנסור עבאס: אני רוצה להתקדם בדיון.

מנסור עבאס: בבקשה, אדוני מנכ"ל משרד ראש הממשלה.

מנסור עבאס: אתם תקבלו את התשובות.

מנסור עבאס: חברים, להירגע קצת.

עאידה תומא סלימאן: בינתיים - - - רק סיסמאות.

מנסור עבאס: 22 ישיבות אנחנו מנהלים דיון ענייני שמשרת את המטרה.

מנסור עבאס: בואו נמשיך ככה ואתם תקבלו את התשובות.

מנסור עבאס: בבקשה, רונן.

רונן פרץ: תודה רבה, צוהריים טובים.

עאידה תומא סלימאן: - - -

מנסור עבאס: תכבדו גם אותי.

מנסור עבאס: תנו לי לנהל את הישיבה.

מנסור עבאס: בואו נרגע קצת.

מנסור עבאס: חברים, תאמינו לי, אנחנו כולנו רוצים את טובת החברה שלנו.

מנסור עבאס: תנו לי לנהל את זה.

רונן פרץ: באוקטובר 2019 ראש הממשלה הנחה אותי לעמוד בראש צוות מנכ"לים שכלל את מרבית משרדי הממשלה, בניסיון להגיש המלצות לטיפול בתופעה של הפשיעה במגזר הערבי ומיגור האלימות.

רונן פרץ: מתחילת העבודה היה ברור וממובן מאליו לכולם: הבעיה של הפשיעה במגזר הערבי והאלימות היא לא בעיה של המגזר הערבי, היא בעיה של החברה הישראלית, היא אתגר לאומי וככזה אנחנו מייחסים אליה והתייחסנו אליה לכל אורך הדרך.

רונן פרץ: אני חייב לציין בתחילת הדברים את שיתוף הפעולה ההדוק שהיה עם הרשויות המקומיות, בכל פורום, בכל ישיבה, בכל שיחה.

רונן פרץ: מודר יונס והפורום היו חלק אינטגרלי מהתהליך הזה.

רונן פרץ: התהליך הזה היה עם מאות רבות של שעות של פגישות, לרבות סיורים בשטח באום אל פאחם, ברמלה, בלוד וכל האזורים האלה.

רונן פרץ: אני חייב לציין את המעורבות האישית של ראש הממשלה לאורך כל התהליך.

רונן פרץ: הייתי נקרא אליו מדי פעם לדעת איפה הדברים עומדים ולדווח לו על ההתקדמות של העניין הזה.

רונן פרץ: המסקנות העיקריות בעניין, או התובנות שהובילו אותנו בתחילת התהליך היו – שוב, קודם כל להגדיר את הבעיה כאתגר לאומי, ולא כמשהו נקודתי.

רונן פרץ: הרשויות המקומיות, כמו שאמרתי, הן שותף בלתי נפרד וגם הפתרון.

רונן פרץ: זאת אומרת, כל פעולה שנעשה תהיה בשיתוף פעולה אתם ואנחנו, כממשלה, נצטרך לספק להם את הכלי כדי להתמודד עם הסוגיה הזאת.

רונן פרץ: נקודה שבעיניי היא הכי קריטית בטיפול בתופעה היא האוכלוסייה של הצעירים.

רונן פרץ: ערבים בגיל 24-18 שכמו שהצהיר ראש הממשלה – אנחנו רואים ירידה בתעסוקה.

רונן פרץ: התופעה של חוסר מעש עומדת בלב העניין, אנחנו צריכים לטפל בה.

אנטאנס שחאדה: אז למה הממשלה עכשיו מתנגדת לשלם דמי אבטלה וחל"ת לאותם צעירים?

אנטאנס שחאדה: זה דוחף את חלקם עכשיו לפשיעה ואלימות.

עאידה תומא סלימאן: כבר מתחילת ה - - -אפילו הכנסה, גרוש הכנסה.

אנטאנס שחאדה: תתחילו עכשיו מזה.

אנטאנס שחאדה: בואו נתחיל מזה.

אנטאנס שחאדה: נתחיל מזה, במיידי.

אנטאנס שחאדה: - -- הקורונה.

אנטאנס שחאדה: התנגדתם לזה

מנסור עבאס: הוא שמע, הוא שמע.

מנסור עבאס: הוא ודאי יתייחס לזה.

רונן פרץ: תובנה נוספת שתלווה אותנו זה – עם כל העבודה החשובה שעושה משטרת ישראל, לרבות הסיוע שהיא קיבלה במסגרת החלטה 1408 – שכן, אנחנו רואים תוצאות בשטח, אם זה בעלייה בדיווחים, אם זה בנוכחות משטרתית יותר גבוהה, הטיפול בתופעה של הפשיעה והאלימות במגזר הערבי לא יכולה להסתכם רק באמצעות המשטרה.

רונן פרץ: זה לא עובד, זה לא יעבוד, אין לזה שום היתכנות.

רונן פרץ: הזרוע האזרחית או הסיוע האזרחי חייב להגיע, והוא יגיע.

רונן פרץ: נקודה נוספת בתוכנית, שעמדתי עליה לכול אורך הדרך – כול התוכנית הזו תימדד באמצעות יעדים מדידים ושקיפות.

רונן פרץ: אנחנו נוכל בכל רגע נתון לדעת וללמוד את התוכנית תוך כדי עבודה, האם אנחנו מגיעים ליעדים שהצבנו לעצמנו בעיקר בהפחתת הפשיעה והאלימות, ואם צריך לתקן תוך כדי – אנחנו נתקן תוך כדי.

רונן פרץ: התוכנית כוללת כמה ראשי פרקים עיקריים.

רונן פרץ: קודם כל – המאבק בפשיעה החמורה, כאשר יש לעשות אבחנה בין הפשיעה החמורה שאנחנו נילחם בה בכל הכוח, בכל האמצעים – זה משטרת ישראל, רשות המסים, הרשות לאיסור הלבנת הון, זה כל הכלים שיש למדינות ישראל, ויש לה.

רונן פרץ: נאגם אותם בשולחן אחד וננהל פה מלחמה בלי פשרות, בלי חכמות, בלי שום מקום לשחק משחקים.

רונן פרץ: תופעת האלימות, לעומת זאת, היא תופעה שאנחנו צריכים לטפל בה ולהתייחס אליה קצת יותר ברכות, עם כלים רכים של גורמי רווחה, משרד החינוך, גם של - - -.

רונן פרץ: תופעה נוספת שמתקיימת, וכולם פה מכירים אותה, בטח ראשי הרשויות – זה התרבות, לאחרונה של תחומי הפשיעה לשלטון המקומי.

רונן פרץ: זו תופעה שאנחנו מזהים אותה ואנחנו חייבים לשים לה קץ.

רונן פרץ: זה מאיים על ראשי ערים בעצמם.

רונן פרץ: מספר ראשי הערים המאוימים ברשויות הערביות הוא גדול לאין ערוך מאשר היהודיות.

רונן פרץ: זה דבר שאנחנו לא יכולים להשלים אתו.

רונן פרץ: הנקודה החשובה היא ההשתלבות של האוכלוסייה הערבית בתוך החברה הישראלית, החל מחינוך, עד לתעסוקה וכן הלאה.

רונן פרץ: את פרטי התוכנית, ברשותכם, יציג אורן כהן.

רונן פרץ: אורן, בקשה.

אורן כהן: אם אפשר להציג את המצגת.

אורן כהן: (מוצגת מצגת) אני אציג את עיקרי הדברים אבל כמובן – התוכנית השלמה, רוב חברי הכנסת קיבלו את הדו"ח, גם עכשיו זה עלה באתר האינטרנט של משרד ראש הממשלה, יש דו"ח מלאה גם בעברית וגם בערבית.

אורן כהן: אז מי שרוצה – אני מפנה אותו לשם.

אורן כהן: כמו שאמרו השר לביטחון פנים וממלא מקום המפכ"ל – המעורבות של החברה הערבית בפשיעה החמורה היא גבוהה לאין ערוך משעורם באוכלוסייה.

אורן כהן: אפשר לראות משקף שגם מעבר לזה, המגמה היא מגמה של החמרה.

אורן כהן: אתם יכולים לראות פה תיקי רצח לפי - - - של הקורבן.

אורן כהן: אז בעוד שבחברה היהודית יש יציבות, בחברה הערבית בשנים האחרונות יש מגמה מאוד מאוד עקבית.

אורן כהן: בשנת - - -

עאידה תומא סלימאן: למה זה יהודי ולא יהודי?

קריאה: מדברים על פשיעה במגזר הערבי, חברת הכנסת תומא סלימאן.

קריאה: על זה הדיון.

עאידה תומא סלימאן: אל תסביר לי, אני עוסקת בזה הרבה זמן ואני יודעת – בלא-יהודי כלולים גם ערבים.

עאידה תומא סלימאן: אז אני יודעת על מה אני שואלת.

עאידה תומא סלימאן: תאמינו לנו פעם אחת שאנחנו מדברים בהיגיון ומנסים להבין.

קריאה: חוץ מזה גם יש הגדרה פוזיטיבית.

קריאה: לא כל דבר הוא נגטיבי – לא יהודי.

קריאה: יש הגדרה.

עאידה תומא סלימאן: לא קוראים לנו "לא יהודים" דרך שלילה.

מנסור עבאס: את ההערה הזו אנחנו תמיד נותנים.

מנסור עבאס: צריך להגדיר את החברה הערבית בצורה פוזיטיבית – "החברה הערבית".

אורן כהן: הנושא הבא, כמו שהמנכ"ל דיבר, הוא מאוד מאוד מטריד – נושא מעורבות הצעירים.

אורן כהן: פה אפשר לראות שמבחינת הגיל של האנשים שמורשעים בפלילים אז בעוד שבחברה היהודית זה מפוזר על פני כול הגילאים בלי מאפיין מובהק, אז בחברה היהודית שליש מהאנשים שמורשעים מרוכזים בסך הכול בארבעה שנתונים: בין גיל 20 ל-24, ו-60% הם צעירים מגיל 30.

אורן כהן: כלומר, יש איזושהי נקודת שבר מאוד גדולה, וברור שבחור צעיר שמסתבך בפלילים, הסיכוי אחר כך להשתקם, לחזור למוטב - --

אנטאנס שחאדה: כמעט חצי מהם עד גיל 30, נכון?

אורן כהן: 60% עד גיל 30.

אורן כהן: תמונת הראי של זה זה באמת נושא שיעורי התעסוקה שהגרף הזה הוא אולי הכי מטריד כי הוא לא רק מראה עבר והווה ובמובן מסוים - - -

סמי אבו שחאדה: שאלה, רק כדי להבין – אנחנו קיבלנו את הדבר הזה, קראנו אותו.

סמי אבו שחאדה: אתם מצביעים פה על עלייה, והכל, ונאמר בתוכנית שנעשו כמה תוכניות לפני כן, ולמרות - - -יש לכם למשל בהפקת לקחים ומסקנות למה לפני כן זה לא עבד ועכשיו יש דברים חדשים שזה יעבוד?

אורן כהן: אז אני אענה – בנושא של שיעור התעסוקה, למעשה בחצי הראשון של העשור הייתה הצלחה מאוד גדולה.

אורן כהן: שיעור התעסוקה ב-2010 של צעירים ערבים היה באזור 50%.

אורן כהן: הממשלה קבעה יעד תעסוקה בשנת 2010 של 65% שיעור תעסוקה לצעירים ערבים.

אורן כהן: היא הגיע אליו, ואפילו עברה אותו.

אורן כהן: היא הגיע בשיא לאזור של 68-67%.

אורן כהן: מה שקרה בשנתיים וחצי האחרונות זה ששיעור התעסוקה של ערבים התחיל לרדת.

קריאה: למה?

קריאה: למה הוא ירד?

אורן כהן: אין לנו עדיין תשובות מוחלטות לעניין הזה.

אורן כהן: למעשה, העניין הזה התגלה רק סביב העבודה של צוות המנכ"לים.

אורן כהן: לא הייתה מודעות למגמה השלילית לפני זה.

אורן כהן: אני יכול להגיד שחלק מהעניין היה – שכמעט כל הקשב הניהולי בהקשר הזה היה בעניין של תעסוקת נשים ערביות, ושם הייתה עד לפני הקורונה מגמה מאוד חיובית.

אורן כהן: וצריך להגיד את האמת – כיוון שכל הקשב הניהולי ומרבית תשומת הלב התקציבית הייתה לנושא של נשים צעירים ערביות, בנושא של גברים צעירים ערבים היה שם מחסור בקשב ניהולי, וכמו שרואים ב-2014 יש מגמה – ובהתחלה לא היו בטוחים אולי זו טעות סטטיסטית, לקח שנה-שנה וחצי להבין שיש פה משהו אמיתי שקורה, והקורונה עוד יותר החריפה את זה ובאמת, הנתון האחרון הוא מתחת 50%, שזה נתון מזעזע.

אנטאנס שחאדה: בגלל השינויים בשוק העבודה, מאפייני שוק העבודה, אין להם את היכולות להשתלב.

אנטאנס שחאדה: זה תלוי ברמת השכלה.

אורן כהן: לכן אנחנו מתכוונים לעשות שינוי מדיניות בעניין הזה ולהפנות הרבה מאוד משאבים וקשב לנושא של צעירים גברים ערבים, ואני חושב שכמו שהייתה הצלחה עם נשים ערביות צעירות בעשור האחרון, אני חושב שאפשר להצליח בהחלט בגדול גם בסקטור הזה.

אורן כהן: שוב, אני אומר – כבר הגענו ליעד התעסוקה, עברנו אותו, ולפני שלוש שנים קרה איזשהו שבר שאנחנו עכשיו מאוד סובלים ממנו.

בנימין נתניהו: שנייה אחת, אורן.

בנימין נתניהו: אני קצת מתמצה בעקומות ובלימוד הדברים – פעם עסקתי בזה באופן מקצועי.

בנימין נתניהו: משהו קורה כאן, וזה לא הקורונה.

בנימין נתניהו: פתאום כשאתה בפלטו, הכלכלה לא משתנית בין לילה.

בנימין נתניהו: משהו קורה כאן.

בנימין נתניהו: מה שאני מבקש, פרופ' שמחון ואורון – תקימו צוות מיוחד, בבקשה.

בנימין נתניהו: תקימו צוות מיוחד, זה נושא בפני עצמו.

בנימין נתניהו: יש לו השלכות גם על הפשיעה אבל יש לו השלכות הרבה יותר רחבות, ואני רוצה לקבל דיווח תוך שישה שבועות מה קורה כאן.

בנימין נתניהו: רק אם נבין מה קורה כאן נוכל לטפל בזה.

בנימין נתניהו: אני לא מבין, אולי אתם כמנהיגי ציבור יודעים יותר.

בנימין נתניהו: אני לא בטוח שכול אחד מאתנו יודע בדיוק מה גרם לכך שאחרי שנים של עלייה רצופה, שמאוד התגאינו בה, דרך אגב, פתאום יש דבר כזה ואחר כך זה מגיע לרמה גבוהה, כמעט כמו כלל האוכלוסייה, פתאום זה מתחיל לרדת.

בנימין נתניהו: אני מבקש תוך שישה שבועות דיווח, ואנחנו נשמח לשתף אתכם בכך גם כן.

אורן כהן: אז זה מבחינת נתוני הרקע לעבודה.

אורן כהן: יש עוד דברים בתוך הדו"ח המלא, אבל לא נלאה אתכם.

אורן כהן: למעשה, לאור הנתונים האלה צוות המנכ"לים גיבש תוכנית שמבוססת על ארבע עקרונות.

אורן כהן: הרעיון הוא להביא תוכנית חומש לשנים 25-21 שהעיקרון הוא שיש לה ארבע רגליים, ותכף אפרט מה כל נקודה אומרת: אחת זה המאבק בפשיעה החמורה, שתיים – הרחקה של גורמי הפשע מהשלטון המקומי, הפעולות הפוזיטיביות לעידוד ה - - - ומניעת הדרדרות לפשע, והשותפות עם הרשויות המקומיות.

אורן כהן: אלה הן אבני הבסיס.

אורן כהן: מבחינת הטיפול בפשיעה החמורה אז כמה דברים: 1.

אורן כהן: להגביר את האכיפה המשולבת בדגש על האכיפה הכלכלית – למעשה, ארגון פשע זה מפעל.

אורן כהן: זה כמעט תמיד למטרות רווח, זה לא איזה משהו פילנתרופי.

אורן כהן: ולכן צריך להכות בו באמצעים כלכליים.

אורן כהן: יש למדינה הרבה מאוד אמצעים, בין אם זה רשות המסים, הרשות לאיסור הלבנת הון, הרשות לאיסור הלבנת הון, אכיפה של עבירות רישוי עסקים, אכיפה של עבירות תכנון ובנייה, עבירות בתחום של דיני בריאות, דיני סביבה – יש הרבה מאוד, אם מאגמים את כל כוחות האכיפה יש יכולת לרדת באמצעים הרבה יותר חזקים ובאמת לפגוע בפשיעה המאורגנת.

אורן כהן: הרכיב השני הוא באמת השלמת בניין הכוח המשטרתי, גם בהיבט של תחנות המשטרה אבל גם בחיזוק של יחידות מרחביות וארציות שיהיו dedicated לנושאים האלה, ולהמשיך את המאמץ של גיוס השוטרים הערביים.

אורן כהן: ייעול השימוש באמצעים טכנולוגיים – אנחנו ראינו בסיור באום אל פאחם עד כמה היום, גם במקומות שמותקנות מצלמות השימוש הוא לא יעיל, כיוון שאין שידור של צילומים לכל המוקדים הרלוונטיים, ל-106 העירוני, לתחנת משטרה.

אורן כהן: הרבה פעמים זה מאויש רק חלק מהשעות, שוב – כל ארגון או כל גורם מצלם בעצמו ולא משתמש בצילומים של אחרים.

עאידה תומא סלימאן: לפעמים יש מצלמות ואין מוקד.

אנטאנס שחאדה: - - - השוטרים הערבים צפויים לעשות עבודה יותר טובה מהשוטרים היהודים בפשיעה מאורגנת.

אורן כהן: זאת שאלה מקצועית למשרד.

אורן כהן: - - -

קריאות: - - -

אורן כהן: אני מציע שאסיים להציג.

אורן כהן: חיזוק האכיפה נגד עבירות אמל"ח – עלה בוועדה שיש כמה חורים בתוך המסגרת המשפטית מבחינת היכולת לאכוף עבירות אמל"ח מסוגים שונים.

אורן כהן: מאמץ ממוקד נגד הנושא של אכיפת דמי חסות, בגלל שזו עבירה שגם פוגעת בהזדמנויות התעסוקה של הצעירים הערבים, זה מתחבר לנושא הקודם.

אורן כהן: אנחנו פגשנו – צוות המנכ"לים, בעלי עסקים שפשוט אמרו שהם עזבו ישובים ערביים בגלל סחיטת דמי חסות.

אורן כהן: חלקם, אגב, עברו לאזורי תעשייה מאוד מרוחקים.

אורן כהן: מפעל שעוזב את אום אל פאחם ועובר לאזור התעשייה אלון תבור, מעבר לנזק לרשות המקומית ומעבר לזה שהוא סובל מאלימות פלילית אז גם ברור שהיכולת של צעירים ערבים להגיע כל בוקר לעבוד באלון תבור לעומת מפעל שממוקם בתוך היישוב – זה גם שם אותם בעמדת חיסרון.

אורן כהן: עוד נושא שעלה חזק זה הנושא של הגנה על מתלוננים ועדים.

אורן כהן: אין הכוונה לתוכנית להגנת עדים, לא לשלוח אנשים לחו"ל אלא באמת לתת מענים מקומיים שיאפשרו לאנשים להתלונן ולא לחזור בהם מהתלונה בגלל שמישהו איים עליהם.

אורן כהן: זה לגבי הפרק הזה.

אורן כהן: מבחינת הרחקת גורמי הפשע מהשלטון המקומי – אז להרחיב את שמיכת ההגנה גם על נבחרי ציבור וגם על ממלאי תפקידים.

אורן כהן: זה יכול להיות מהנדס העיר וזה יכול להיות מנכ"ל העירייה.

אורן כהן: היום, מבחינת המסגרת הנורמטיבית של על מי מגנים ואיך – יש כל מיני מגבלות שצריך לתקן, חלקם בחקיקה, גם.

אורן כהן: אנחנו רוצים לייצר מנגנון שינטר בתחושת הביטחון האישית כדי שנוכל לדעת בכל רגע נתון מתוך הרשויות המקומיות באיזה רשות יש כרגע הכי בעיה של איום של גורמי פשיעה כדי שנוכל לדעת איפה להתערב, להעמיק את הבקרה בזמן אמת של משרד הפנים – כלים שלמעשה היום אין לו.

אורן כהן: אם יש איזשהו מכרז, בעיקר מכרזים כלכליים שיש איזשהו מידע על זה שיש איזה גורם פשע שמאיים על גורמים עסקיים וגורם להם למשוך את ההצעות שלהם – שנוכל להתערב, ובעצם גם לעשות צעדים נוספים כדי להרחיק את גורמי הפשע מהמכרזים.

אורן כהן: זה יכול להיות גם לתמרץ את הרשויות המקומיות להוציא מכרזים באמצעות האשכולות ולא דרך מנגנון הרשות המקומית כי זה יותר מקשה להפעיל לחצים.

אורן כהן: גם – שימוש במכרזים מקוונים, שימוש במכרזי מסגרת של המדינה, ועוד כול מיני צעדים כאלה, לא נלאה אתכם, וגם הידוק הפיקוח והבקרה על מקורות המימון ברגע שמתמודדים בבחירות לרשויות המקומיות.

אורן כהן: בהקשר של עידוד ההשתלבות, אז כמו שאמרתי – מתחילים עם השקעה מאוד מסיבית בסקטור של גברים ערבים צעירים, שלמעשה עד היום הוא לא היה מוגדר כאוכלוסיית יעד ממשלתית – גם תוכניות של הכשרה מקצועית, מלגות לימודים, מלגות קיום, פעולות הכוונה כבר בתוך התיכונים, מכינות של העצמה אישית לקראת יציאה לעולם העבודה, ועוד צעדים כאלה ואחרים – הרחבה של מערך השיטור העירוני ביישובים הערבים.

אורן כהן: יש תוכנית מאוד מפורטת של משרד החינוך שסימן סדר גודל של 110 בתי ספר אדומים מבחינת רמת האלימות.

אורן כהן: יש לו תוכנית מסודרת איך להתערב בהם ועם יעדים מדידים איך להוריד את רמת האלימות בהם לממוצעים.

אורן כהן: אני רק אגיד שמבחינת הנתונים של משרד החינוך דווקא בבתי הספר היסודיים רמת האלימות המדווחת בבתי הספר הערביים היא אפילו יותר נמוכה באשר בבתי ספר יהודים.

אורן כהן: זה מתהפך בגיל חטיבת ביניים ונהייה מאוד מאוד קיצוני בתיכונים.

אורן כהן: כלומר, אם נצליח לשמר את הסביבה הבטוחה שיש ביסודי שאחר כך לא תידרדר בחטיבת הביניים והחטיבה העליונה, יש לנו בסך הכל נקודת פתיחה טובה להתחיל ממנה.

אורן כהן: כל הנושא של עניין המאסר – יש הסכמה כללית בצוות שתקופת מאסר קצרה לבחור צעיר זה הדבר הכי גרוע שיכול להיות.

אורן כהן: הוא גם חוזר מהר מאוד לקהילה וגם לומד בכלא איך להיות עבריין.

אורן כהן: אז הרעיון הוא שמי שזו עבירה ראשונה שלו, והעבירה היא לא מאוד חמורה – במקום תקופת מאסר של של 12 חודשים, 15 חודשים שלא מועילה בשום דבר – לייצר חלופה שיקומית בתוך הקהילה כדי לנסות לחזור למוטב ובלי קשר, גם לגבי אסירים ותיקים – יש צורך בשיפור הרצף השיקומי במעבר מהכליאה לקהילה.

אורן כהן: גם לזה הדו"ח מתייחס.

אורן כהן: ועוד נקודה אחת מאוד מאוד חשובה – הכלכלה הערבית מאוד מבוססת על מזומן, מכול מיני סיבות – גם בגלל שיש בעיה של נגישות לשירותים פיננסיים, גם לאשראי, והיום במקום שכבר מחזיקים הרבה מזומן, אין יכולת להיפטר ממנו בגלל החוק לצמצום השימוש במזומן, ואין שום להפקיד את הכסף הזה בבנק, בגלל החוק לאיסור הלבנת הון.

אורן כהן: הבנקים מסרבים לקבל מזומן בסכומים גדולים.

אורן כהן: כלומר, גם מי שרוצה לחזור למוטב נמצא ב deadlock, תקוע עם הכסף.

אורן כהן: התחלנו לחשוב יחד עם בנק ישראל והרשות לאיסור הלבנת הון למצוא לזה פתרון שיאפשר לאנשים שרוצים לחזור למוטב להחזיר את הכסף לתוך המערכת הבנקאית ושמשם הוא ישמש בצורה חוקית ולא לתדלק ארגוני פשיעה.

אורן כהן: זה השקף האחרון.

אורן כהן: אני אגיד שלכל אחד מהרכיבים בתוכנית יש מדד תוצאה מאוד ברור, גם ברמה הארצית וגם ברמה היישובית.

אורן כהן: כמו שרונן אמר – אנחנו רואים בשלטון המקומי שותף מאוד חיוני, והרעיון הוא שיקום מנגנון יישום ארצי ממשלתי שמתחתיו יהיה מנגנון בכל יישוב ויישוב שהממשלה תעזור ליישובים לבנות, דרך המשרד לקידום קהילתי והרשות למניעת אלימות, סמים ואלכוהול.

אורן כהן: נוכל לדעת מכל רשות איפה יש שיפור, איפה המצב גרוע.

אורן כהן: הלמ"ס יעזור לנו לנטר את זה ברמה ממש יישובית.

אורן כהן: אנחנו נמשיך לדווח לראש הממשלה ולממשלה על יישום התוכנית ולהסיר חסמים ככל שיהיו.

מנסור עבאס: תודה לך, אורן.

מנסור עבאס: נעבור עוד מעט לדיון עם חברי הכנסת.

בנימין נתניהו: למה אי אפשר לתת גרייס?

בנימין נתניהו: זאת אומרת – ביטול בנושא של הלבנת הון לאיזו תקופה, לתת לכל הכסף הזה להיכנס ולפתור את הבעיה הזאת.

בנימין נתניהו: למה אי אפשר לעשות את זה?

אורן כהן: אנחנו התחלנו לבדוק את זה.

אורן כהן: כרגע אצל הבנקים זה אקט של התגוננות עצמית בגלל שהם ניכוו בעבר בגלל סיבות כאלה ואחרות.

אורן כהן: הם לא רוצים להתעסק עם זה.

אורן כהן: אנחנו בודקים איך אנחנו יכולים לעשות חלוקת סיכונים עם הבנקים שאנחנו, למעשה, כמדינה – אולי נצליח לקחת את חלק מהסיכון עלינו כדי שהבנקים ירגישו שהם פחות חשופים, ולעשות באמת איזה שהוא מבצע מוגבל בזמן – להגיד שכל מי שצבר כסף - - -

קריאה: איזה סוג של סיכונים?

אורן כהן: בעיקר סיכונים שקשורים לחוק לאיסור הלבנת הון – שגם סיכונים יילכו לבנק אם הוא קולט כסף במזומן שהוא לא בטוח לגבי המקורות שלו.

בנימין נתניהו: מול גורמי חו"ל?

בנימין נתניהו: זאת הבעיה?

אורן כהן: כן.

אורן כהן: הבנקים חוששים מחו"ל מאוד.

אורן כהן: יש עוד גורמי סיכון.

מנסור עבאס: אני מודה לך.

מנסור עבאס: יש סעיפים בדוח עצמו שהחלטת לוותר – הנושא של מצוקת הדיור והקרקע.

מנסור עבאס: כולנו מדברים על חוק קמיניץ אבל מצד שני יש מתווה – הקפאת או ביטול חוק קמיניץ זה מתווה אחד, אבל יש עוד מתווה שכבר מוכן במשרד המשפטים – מתווה להסרת חסמים בפני שוק הנדל"ן בחברה הערבית והתכנון והבנייה.

מנסור עבאס: אני ראיתי שם במתווה הזה, חלק מבעיות הפשיעה והאלימות על רקע סכסוכי קרקע ומצוקת דיור – נמצא שם.

מנסור עבאס: חייבים לקדם את המתווה הזה.

מנסור עבאס: כמובן, בקשר לבנקים – אנחנו סבורים שהשירותים של הבנקים ביישובים הערבים לא נותנים מענה, לא למשפחות במצוקה ולא לעסקים קטנים ובינוניים.

מנסור עבאס: חייבים גם לעשות משהו בנושא זה.

קריאה: בנגב אין בנקים.

קריאה: רק ברהט יש בנקים.

מנסור עבאס: אדוני ראש הממשלה, אתה שומע?

מנסור עבאס: בנגב אין בנקים.

מנסור עבאס: נמצא אתנו איש שנמצא בחזית.

מנסור עבאס: דיברנו רבות על ראשי הרשויות.

מנסור עבאס: מר מודר יונס, ראש ראשי הרשויות הערביות.

מנסור עבאס: בבקשה.

מודר יונס: אדוני ראש הממשלה, חברי הכנסת הנכבדים הנמצאים.

מודר יונס: אני לא ארבה במילים.

מודר יונס: החברה הערבית שתתה ושותתת דם עד היום.

מודר יונס: לצערי זה לא רק מעשי הרצח המזוויעים שאנחנו חווים – זה גם הפצועים, גם הכלכלה, כל האלימות וההשפעה של העניין הזה.

מודר יונס: החברה הערבית לפני שנה ויותר קמה וזעקה את זעקתה.

מודר יונס: ההחלטה המבורכת של ראש הממשלה הייתה להקים צוות מנכ"לים על מנת להתחיל ולטפל בבעיה.

מודר יונס: אבל למרבה הצער, אם יורשה לי להגיד, הייתה החלטה שהייתה חסרה.

מודר יונס: אמנם קם צוות מומחים, צודק רונן – אכן היה שיתוף פעולה, היה שיח עם ראשי רשויות והחברה הערבית, אבל לא שיתוף מלא בקבלת החלטה.

מודר יונס: התוצאה היא שיש לנו היום מתווה, מסמך מדיניות שלטעמנו כולל בתוכו בעיות לא קלות שהופכות אותו לצערי ללא ישים ובעייתי מאוד.

מודר יונס: רק דוגמה אחת או שתיים, ברשותכם - עיינתי וראיתי את המסמך הזה שמדבר על גיוס של שוטרים מוסלמים.

מודר יונס: אני לא אדבר על הפן הפוליטי של הגיוס אבל אדבר על דבר אחר לגמרי.

מודר יונס: גיוס שוטרים מוסלמים אומר מבחינתי, כאשר אני נתקל בתושב שלי ואולי בשוטר, ש - - - השוטר הקהילתי בכפר ערערה הוא לא רלוונטי, הוא לא יכול לתת את השירות המשטרתי כי הוא לא מוסלמי.

מודר יונס: ככה זה יפורש וככה זה הולך.

מודר יונס: זה אומר שערן לוי הוא מפקד תחנת עירון – הוא לא רוולנטי.

מודר יונס: אם מתחילים בשיטה כזו שכביכול אני צריך שוטר מוסלמי על מנת לתת את השירות זה פשוט להוציא מתוכן את כל הרעיון של השירות שאמורה לתת המשטרה לכל אזרחיה.

מודר יונס: זה לא משנה אם זה שוטר יהודי או ערבי, לדעתי שוטר הוא אוכף חוק, הוא צריך לתת את השירות הזה.

מודר יונס: הבעיה הנוספת שגם מעורר שם הדו"ח בצורה ממש לא קלה – כל העניין של המשילות והרשויות המקומיות.

מודר יונס: ראשי רשויות נמצאים בחוד החנית, אדוני ראש הממשלה.

מודר יונס: בכל הטיפול בקורונה ראית איך תפקדנו ומה עשינו.

מודר יונס: שמענו על הבעיות שנתקלות בהן אולי רשויות מסוימות, שראשי רשויות מאוימים במה שהם מטפלים, אבל במקום לטפל במקור האיום באו וחשבו בדרך אחרת.

מודר יונס: במקום לחזק אותם נוטלים להם סמכויות.

מודר יונס: במקום שיעשו את המכרזים בתוך הרשויות שלהם ולחזק את האנשים – כדי שהכוח של הפשע ייגדע לגמרי ולא יהיה בתוך הרשויות, נותנים את הסמכויות ורוצים להעביר אותן לממשל המרכזי.

מודר יונס: שוב, במקום לחזק – מחלישים.

מודר יונס: יש לנו הרבה הערות על הדו"ח אבל אני לא רוצה לפרט אותן כי יש גם דברים טובים בתוך הדו"ח.

מודר יונס: אחד מהם – הקריאה להמשך של תוכנית 922 והרחבתה.

מודר יונס: אבל מה שחשוב, וחסר בדו"ח, ולדעתנו זה מאוד מאוד חשוב – היינו מצפים שכאשר הממשלה באה ואמרה ואותתה שהיא בעצם הפלתה את החברה הערבית, והודתה בכך בפה מלא במסגרת מסמך 922, היינו מצפים שהדבר הזה ייעשה היום – ויגיד: כמדינה דמוקרטית היא לא מאפשרת שתהיה אלימות בתוך חברה שמהווה 20% מהאוכלוסייה וכן תודה שזה באחריותה, והיא צריכה להודות שבגלל – אני לא יודע מה, ולא אכנס לכל העניין הפוליטי, אבל להגיד דבר אחד: שהמדינה תודה שהיא כשלה.

מודר יונס: בהודאה הזו יש משום נטילת אחריות.

מודר יונס: אדוני ראש הממשלה, הוועדה הארצי של ראשי הרשויות המקומיות הערביות קיבל עליו את המנדט של ועדת המעקב להכין תוכנית למיגור האלימות בתוך החברה הערבית.

מודר יונס: אנחנו צריכים, וזה נכון בעצם, שצריך לאחד את הכוחות כמו שאמרת.

מודר יונס: צוות המנכ"לים והוועדה הארצי יכינו ביחד תוכנית שתהיה תוכנית טובה שאפשר לממש, והיא תביא לכך שאדוני יורה על מתן הצעת מחליטים שתתקצב תוכנית זו, ורק ככה, לדעתי, נוכל להצליח.

מודר יונס: אני מודה לכם על הזמן, אבל אם אנחנו רוצים להצליח, אדוני ראש הממשלה, זו הדרך היחידה: שיתוף מלא בקבלת החלטה ולא רק התייעצות אתנו.

מנסור עבאס: תודה, אני כמובן מצטרך לקריאה שלך ושוב – מדגיש את הנושא שאנחנו חייבים לעבוד על ציר זמן ברור.

מנסור עבאס: אני חושב שהחלטה כמה שיותר מוקדם תביא גם את החברה הערבית לרמת היענות גם בתחומים אחרים במיוחד בהתמודדות מול הקורונה.

מנסור עבאס: אני אתן כמה משפטים לניצב ג'מאל חכרוש, ואז חבר הכנסת איימן עודה יתחיל את הדיון של חברי הכנסת.

ג'מאל חכרוש: צוהריים טובים לכולם.

ג'מאל חכרוש: אני לא רוצה לפרט מה עשינו עד כאן, ועשינו המון.

ג'מאל חכרוש: מספיק לדבר על סיכולים במניעה שעשינו, ואני יודע על המון סיכולים ומניעה ושמירה על חיי אדם, שעשינו.

ג'מאל חכרוש: מספיק להזכיר שני כפרים שאנחנו בהמון כוחות שם עכשיו, ובזכות זה – ואני יום יום בקשר עם ראשי הרשויות – מונעים אסונות שם.

ג'מאל חכרוש: כך שאנחנו כן עובדים.

ג'מאל חכרוש: נדבר על העתיד כשאנחנו מתכוונים לתוכנית שלנו.

ג'מאל חכרוש: יותר חשוב לדבר על מחר מאשר לדבר על אתמול, כשאנחנו מודים שלא עשינו מספיק אתמול וצריך לעשות יותר.

ג'מאל חכרוש: נכון שהיינו צריכים לעשות יותר, אבל באמצעים שהיו לרשותנו עשינו את המקסימום.

ג'מאל חכרוש: כיוון העבודה שלנו במשטרת ישראל – כיוון מספר אחד בתוכנית העבודה שלנו ל 2022-2021 – החברה הערבית.

ג'מאל חכרוש: זה הכיוון מספר אחד שלקחנו, בראשות המפכ"ל, והוצאנו אותה לכל מפקד תחנה.

ג'מאל חכרוש: הכיוון הוא – שיפור שירותי משטרה לחברה הערבית.

ג'מאל חכרוש: השיפור הזה נדרש עוד פני בלימת הפשיעה – לשפר את השירות לחברה הערבית.

ג'מאל חכרוש: אנחנו עושים מצד אחד שיפור בשירותי המשטרה לחברה הערבית ומצד שני – בלימת העבריינות וטיפול בפשיעה.

ג'מאל חכרוש: טיפול בפשיעה – אותו אחוז קטן שהוא 2.5% בחברה הערבית, שמתעסק בפשיעה, והוא מהווה איום על האזרחים הנורמטיביים הרבים שאנחנו מחויבים כלפיהם בביטחון אישי.

ג'מאל חכרוש: ואת זה אנחנו עושים.

ג'מאל חכרוש: לכן אנחנו רוצים לחזק את שלטון החוק ברחוב הערבי.

ג'מאל חכרוש: הדבר היחידי שיכול להוציא את הפשיעה מהרחוב הערבי – חיזוק שלטון החוק.

ג'מאל חכרוש: וחיזוק שלטון החוק על ידי יותר כוח משטרתי ברחוב הערבי, ונמשיך לעשות את זה.

ג'מאל חכרוש: אני רוצה לענות על שאלה אחת לאלה שטענו, אני אומר ומכריז" השוטר הערבי הוא לא יותר טוב מהשוטר היהודי.

ג'מאל חכרוש: הכוונה שלנו לשלב שוטרים ערבים, ואני גאה בזה שמאות שוטרים ערבים הצטרפו למשטרת ישראל, להחדיר גם את המנטליות הערבית למשטרת ישראל.

ג'מאל חכרוש: אותו שוטר ערבי נותן שירותי משטרה בתל אביב, בראשון לציון, ואותו שוטר יהודי נותן שירותי משטרה באום אל פאחם – זה הכיוון שלנו.

ג'מאל חכרוש: מי שהתכוון אחרת – טועה.

ג'מאל חכרוש: הכוונה שלנו – להחדיר את המנטליות הערבית שלנו לתוך משטרת ישראל בכדי שתהיה הבנה.

עאידה תומא סלימאן: מה זאת אומרת מנטליות?

גמאל חכרוש: אנחנו רוצים לה- - - את המנטליות וככה ניתן שירותי משטרה לחברה הערבית.

עאידה תומא סלימאן: - - -

ג'מאל חכרוש: אותם שוטרים ערבים עושים עבודה מצוינת, כמו כל שוטר אחר.

קריאות: - - -

איימן עודה: כבוד היושב-ראש, אני אבקש, קודם כול אני מברך אותך על הישיבה החשובה.

איימן עודה: העקביות והמעמד שלך בהיותך נציג של הרשימה המשותפת, זה מאוד חשוב וזה חלק מתפקידנו.

איימן עודה: יחד עם זאת אני מרגיש תחושה של דז'ה וו, בכמה רמות.

איימן עודה: אחד, כאשר אני רואה את ראש הממשלה ומאחוריו המפה, אותה מפה שמלפניה הוא אמר "הערבים נוהרים לקלפיות", אבל גם דז'ה וו בעוד נושא, אחר.

איימן עודה: אני ראיתי גם את ראש הממשלה לפני שמונה שנים באותה ועדה מבטיח אותן הבטחות.

איימן עודה: והוא נמצא בתפקיד שלו כבר 11 שנים, הוא לא התחיל עכשיו, למה אני עכשיו צריך להאמין?

איימן עודה: חשוב לי לפנות למשטרה ולשאול אותם: היו כמה מקרים שערבים הרגו או רצחו יהודים, משנת 48 עד עכשיו, ואתם מצאתם את הרוצח בכל המקרים, ב-100%.

איימן עודה: לא דיברתם על גיוס ערבים, לא דיברתם שאין לכם אפשרויות, אלא הצלחתם ב-100%.

איימן עודה: עכשיו אתם פתאום פונים אלינו ואומרים שחסר לנו.

איימן עודה: אנחנו לא מצליחים להאמין לכם, פשוט מאוד.

איימן עודה: במידה ואתם תצליחו בחמישה דברים אתם תמגרו 80% מהרצח שזה – איסוף הנשק הבלתי מורשה, כנופיות הפשע המאורגן, הפרוטקשן, זה השוק האפור וזה למצוא את הרוצח.

איימן עודה: כי בקרבנו אתם מוצאים את הרוצח – זה לא אתם, זה הפרקליטות, הפרקליטות – אתם והפרקליטות יחד, ב-30% מהמקרים.

איימן עודה: דבר האחרון שאני רוצה להגיד לך – המפכ"ל מוטי.

איימן עודה: דיברת על התרבות.

איימן עודה: בקרב כל עם, גם עכשיו, גם בהיסטוריה של הכל העמים – יש תרבות של אלימות ויש תרבות של סובלנות.

איימן עודה: בדרך כלל זה מושפע מהממסד.

איימן עודה: למשל – הפלסטינים בשטחים הכבושים מ-67 אין להם שליש מהרצח אצלנו.

איימן עודה: האם ה עניין של תרבות?

איימן עודה: האם התרבות של היהודים יותר טובה מהתרבות של הערבים?

איימן עודה: אני מבקש ממך, בשבילך – לחזור בך מהאמירה הגזענית והאומללה על התרבות הערבית.

איימן עודה: תודה רבה.

אחמד טיבי: אני רוצה לברך על עצם קיום הפגישה הזאת, כבוד יושב-ראש הכנסת, השר לביטחון הפנים, חברי מנסור עבאס.

אחמד טיבי: ראש הממשלה – נמצא אתנו?

אחמד טיבי: שומע אותנו?

בנימין נתניהו: כן.

בנימין נתניהו: שומע מצוין.

אחמד טיבי: מבין כל הנוכחים כאן אני הכי הרבה עם דז'ה וו.

אחמד טיבי: אני רוצה להזכיר לך את הישיבה כשהזדמנתי אותך להגיע לישיבה לפני שמונה שנים, לוועדה שעמדתי בראשה.

אחמד טיבי: הישיבה הייתה בנושא האלימות.

אחמד טיבי: אישה שבעלה ושני בניה נרצחו אמרה דברים, והדברים שלה כאבו ונגעו לכולם, גם לך.

אחמד טיבי: אתה הבטחת לה למצוא את הרוצחים בקרוב ולעצור את הכל.

אחמד טיבי: אני שוחחתי אתה לאחרונה, והיא מאוד עצובה ומאוכזבת.

אחמד טיבי: אתה הקודקוד, אתה ראש הממשלה, ואתה הבטחת לה.

אחמד טיבי: היא עדיין חוששת, כי היא חושבת שזה לא הסוף – יכולים לרצוח גם אותה, והיא רוצה למצוא את מי שרצח את בעלה, שיוענש.

אחמד טיבי: אני גם רוצה להזכיר לך, ראש הממשלה, ב-2015 ראשי הרשימה המשותפת נפגשו אתך לפגישת עבודה.

אחמד טיבי: הנושא הראשון והשני שנדון הוא נושא האלימות, וגם – הבטחת לטפל ולהשקיע, כבר ב-2015.

אחמד טיבי: והצגנו גם את נושא התעסוקה, בעיקר תעסוקת נשים – וגם אז אתה אמרת שתשים משאבים בנושא הזה, וזה לא המצב.

אחמד טיבי: עכשיו, לגבי המשטרה.

אחמד טיבי: אני לא רוצה שיובן מכאן שהציבור הערבי או הרשימה המשותפת חולקת שבחים למשטרה ויש מצב חריג של 88 הרוגים.

אחמד טיבי: המצב הבסיסי הוא ההרוגים והיחס המשטרתי העוין במפגשים בין שוטר ואזרח ערבי ביישובים הערבים.

אחמד טיבי: זה מצב שצריך לשקם.

אחמד טיבי: כן, אדוני השר לביטחון הפנים – רוצים לשנות את המצב ואת היחס הזה.

אחמד טיבי: זה האינטרס שלנו.

אחמד טיבי: החברה שלנו שותתת דם.

אחמד טיבי: אין מישהו בחברה הערבית שלא רוצה שהמשטרה תאכוף ותטפל בארגוני הפשיעה, כמו שהיא עשתה בנתניה, למשל.

אחמד טיבי: ומי שצריך לקבל את ההחלטה שתתקבל החלטת ממשלה זה בעיקר ראש הממשלה.

אחמד טיבי: ראש הממשלה, אתה צריך להוביל שתי החלטות בהקשר הזה.

אמיר אוחנה: אפשר שאלה?

אמיר אוחנה: בשבוע שעבר המדינה הרסה מבנה לא חוקי יחד עם המשטרה.

אמיר אוחנה: המבנה הזה שייך למשפחת פשע.

אמיר אוחנה: לא נפרט, אני מניח שאתה יודע.

אמיר אוחנה: אני לא יכול להגיד לך כמה תגובות חיוביות המשטרה קיבלה מתושבים ערביים.

אמיר אוחנה: תודה שאתם אוכפים.

אמיר אוחנה: אבל מי שהתנגד לזה, אדוני, ושמענו זאת וראינו זאת – זה אתה.

מנסור עבאס: אז תשובה קצרה, חבר הכנסת.

אחמד טיבי: אני גם יודע לקנטר, אבל אני לא רוצה לקנטר.

אחמד טיבי: התנגדנו להריסת בית כשלא ידענו של מי הבית.

אחמד טיבי: תוך כדי ישיבה – לא עושים דברים כאלה, לא לשר המשפטים ולא לחברי הכנסת.

אחמד טיבי: אנחנו דורשים מכם - - -

אמיר אוחנה: למה?

אמיר אוחנה: אם זה מבנה לא חוקי - - -

אחמד טיבי: אנחנו דורשים מכם לטפל בפשיעה, לא מס שפתיים.

אחמד טיבי: אין לנו משטרה פרטית.

אחמד טיבי: אנחנו שותתים דם והיחס אל הערבי החי והמת מבחינת

אחמד טיבי: כם הוא יחס שונה.

אחמד טיבי: אנחנו רוצים יחס שוויוני – גם בחיים וגם ברצח.

אחמד טיבי: אין הרתעה כלפי ארגוני הפשיעה.

אחמד טיבי: הנקודה השנייה, אין תרבות ערבית באלימות.

אחמד טיבי: ההתבטאות הזאת היא לא במקום, ואני חושב שאם תחשוב שנית אתה תחזור בך.

אחמד טיבי: ולגבי ניצב חכרוש – לא הבנתי את הנושא של מנטליות ערבית, ואני מקווה שהיחס אל הפשיעה – הוא היחס - - - הפושעים היהודים הם הרבה יותר אכזרים מהפושעים הערבים, וההפך – וצריך לטפל בשניהם.

אחמד טיבי: לא אמרתי לראש הממשלה – החלטת הממשלה על תעסוקת ערבים התקבלה לגבי 10% לפני שנים רבות.

אחמד טיבי: צריך להעלות ל- 17-16% כי לתעסוקה יש קשר ישיר לאלימות ולפשיעה.

אנטאנס שחאדה: כבוד היושב=ראש, חבריי חברי הכנסת, כבוד השרים.

אנטאנס שחאדה: קראתי את התוכנית בעומק רב, קראתי את 76 העמודים יותר מפעם אחת.

אנטאנס שחאדה: לצערי, המסקנה שהגעתי אליה כמו שאר החברים, כמו הישיבה שהייתה ביום שבת בוועדת המעקב העליונה של האוכלוסייה הערבית שהשתתפו בה הרבה ארגונים מהחברה האזרחית ומומחים, והמסקנה העיקרית שעולה מכול הניתוחים –שהתוכנית הזאת לא תשיג את השאיפה שלנו והרצון שלנו למגר את הפשיעה והאלימות.

אנטאנס שחאדה: זו דרישה של האוכלוסייה הערבית, ואנחנו דרשנו תוכנית מערכתית כוללת כי אנחנו יודעים שטיפול משטרתי לבד לא יניב תוצאות.

אנטאנס שחאדה: אנחנו צריכים טיפול גם בהיבט הכלכלי, תשתיות, חינוך, תרבות.

אנטאנס שחאדה: לצערי, עוד פעם – הואיל ומשתמע מהדיון כאן שמאשימים את הקורבן עוד פעם בגורמי תרבות – צריך לשנות את המנטליות הזאת אצל מקבלי ההחלטות וכותבי התוכניות, כדי לפתור את הבעיה.

אנטאנס שחאדה: אני אקצר, כדי לדבר על ההיבט הכלכלי.

אנטאנס שחאדה: הפערים בעשר השנים האחרונות בין האוכלוסייה הערבית לאוכלוסייה היהודית התרחבו – השתתפות בכוח העבודה, הכנסה, תוצר לנפש שנתי, פריון עבודה.

אנטאנס שחאדה: משפחה ערבית עדיין הכנסתה היא 60% מהכנסה של משפחה יהודית.

אנטאנס שחאדה: צריך לטפל בזה, והפתרון היעיל והמידי לפתוח כלכלי היא להפסיק את האפליה והגזענות – הן בשוקי העבודה והן במדיניות כלפי האוכלוסייה, ואחר כך להציע תוכנית לפיתוח כלכלי אמיתי.

מנסור עבאס: תודה, חבר הכנסת אנטנס שחאדה, חברת הכנסת אימאן ח'טיב יאסין.

אימאן ח'טיב יאסין: מכובדות ומכובדים.

אימאן ח'טיב יאסין: אל"ף, אני באמת מחזקת את ד"ר מנסור על פועליו גם בשטח, על פועליו ימים ולילות בנושא הזה ועל המחירים שהוא משלם בעניין הזה.

אימאן ח'טיב יאסין: אכן הגיעו מים עד נפש בנושא הזה ואי אפשר להמשיך הלאה באותה מתכונת.

אימאן ח'טיב יאסין: אני, ולא רק אני לבד, אני חושב שכל מי שיושב כאן בא להגיד שאנחנו חפצים בפתרונות מותאמים.

אימאן ח'טיב יאסין: לא רק אנחנו.

אימאן ח'טיב יאסין: מאות אלפי אנשים בתוך החברה הערבית מחכים לפתרונות.

אימאן ח'טיב יאסין: ואגב, אני לא חושבת שזה עניין של תרבות.

אימאן ח'טיב יאסין: זה עניין של מתן כיסוי לארגונים מסוימים ומתן גב ואי מתן אכיפה כמו שצריך, והאלימות משתוללת.

אימאן ח'טיב יאסין: יש דברים שקשורים לחברה, אבל אם אנחנו מדברים על האלימות המאורגנת, הפשע, איסוף הנשקים, התעסוקה, תעסוקת נשים, רצח נשים – זה הכל בידי הגורמים הממשלתיים.

אימאן ח'טיב יאסין: אל לנו להטעות את עצמנו.

אימאן ח'טיב יאסין: אם אנחנו נמשיך בכיוון הזה, לא לקחת את הדברים ולהסתכל לעצמנו בעיניים ולהגיד – זה מה שיקדם אותנו וכולנו נפעל ביחד לאותה מטרה, אנחנו נישאר במקום של דיבורים.

אימאן ח'טיב יאסין: אף אחד כאן לא רוצה להישאר במקום של דיבורים.

בנימין נתניהו: אדוני היושב-ראש, ברשותך.

בנימין נתניהו: אני מקשיב בעניין רב, אבל לצערי אמרו שהדיון יסתיים ב 15:00.

בנימין נתניהו: בין הוא יסתיים או לא, אני לא רוצה לקצר אצלכם אבל אין לי ברירה, אני חייב לעבור לדברים אחרים.

בנימין נתניהו: אני רוצה להעיר הערה אחת או שתיים.

בנימין נתניהו: אל"ף, אני מסכים לגמרי עם הדוברת שאומרת שזה עניין של הממשלה, אבל אני אומר – זה עניין של הממשלה, חד משמעית, וזה עניין גם שלכם גם כן, של מנהיגי הציבור והציבור.

בנימין נתניהו: זה עניין של עבודה משותפת.

קריאה: האחריות של האכיפה היא לא על הנציגים של החברה הערבית.

קריאה: היא לא על הח"כים הערבים.

קריאה: לא, זו אחריות של הממשלה שתהיה החלטה ממשלתית לאסוף את הנשק.

קריאה: אתה לא נשאר, אז לא תשמע אותנו.

קריאה: חשוב לי - - -

בנימין נתניהו: יש אנשים שידווחו לי.

בנימין נתניהו: אני לא פוטר את הממשלה, חלילה, אבל אני גם לא פוטר אף אחד אחר משום שיש כאן מאמץ גדול שנעשה.

בנימין נתניהו: נשאל – מה השתנה?

בנימין נתניהו: השתנה קודם כל שלפני שנים אחדות כשהייתי בכנסת וראיתי את הדבר המבעית והמזעזע הזה של אותה אישה שבעלה ושני בניה נרצחו – גמרתי אומר בליבי שחייבים לעשות כאן שינוי, לא יכול להיות דבר כזה.

בנימין נתניהו: בנינו, אחרי עשרות שנים שלא נבנתה תחת משטרה אחת, בנינו שמונה משטרות.

בנימין נתניהו: חנכתי שתיים מהן – אחת בג'סר אז זרקא ואחת בכפר כנא.

בנימין נתניהו: נדמה לי שגם חכרוש היה שם.

בנימין נתניהו: נפתחו גם אחרות.

בנימין נתניהו: ברור שזה לא עונה על הצרכים.

בנימין נתניהו: הנה, אני שומע את הצרכים.

בנימין נתניהו: זה ברור כשמש.

בנימין נתניהו: ברור שיש לנו עוד אתגרים גדולים – איסוף הנשק זה דבר אחד, יצירת האמון בין המשטרה לבין האזרחים הערביים.

בנימין נתניהו: אגב, אני חשבתי שההיגיון הראשון לגיוס שוטרים ערבים זה לא משום שאין אפשרות ששוטרים יהודים יוכלו לעבוד בכפרים ערבים.

בנימין נתניהו: זה לא ההיגיון.

בנימין נתניהו: אני חשבתי שיש פה בעיה – אתם קוראים לזה להטמיע את התרבות?

בנימין נתניהו: קודם כל שפה.

בנימין נתניהו: אתה צריך להיות מסוגל לדבר עם אותם צעירים.

בנימין נתניהו: ייתכן ששוטרים יהודים שולטים בערבית, אבל לא בטוח שתמיד שולטים.

בנימין נתניהו: רצוי שישלטו, ואותו הדבר אנחנו רוצים שגם הצעירים הערבים, לא מטעמי חוק וסדר, מטעמי השתלבות בתעשייה, בכלכלה, בכל תחומי החיים – יידעו גם עברית.

קריאות: - - -

בנימין נתניהו: וכמובן תהיה להם אוריינות ערבית, אוריינות בעברית, אנגלית.

בנימין נתניהו: זה נותן כוח עצום, עצום.

עאידה תומא סלימאן: המנטליות היחידה שצריך לשנות זו המנטליות של המשטרה.

עאידה תומא סלימאן: צריך להטמיע שם ערכי שוויון, צדק, של חוסר עוינות כלפי האזרחים הערבים.

עאידה תומא סלימאן: זה מה שצריך לשנות.

בנימין נתניהו: אני לא מתווכח אתך משום שאין לי ויכוח, אני חושב שזה נכון.

בנימין נתניהו: החוק צריך להיות עיוור לגבי זהותו של האזרח וזהותו של הקורבן.

בנימין נתניהו: זה ברור כשמש.

בנימין נתניהו: אני חושב שזה קיים במידה רבה.

בנימין נתניהו: אנחנו קיימנו כמה דיונים במשטרה.

בנימין נתניהו: יש איזו ועדה שאנחנו עוסקים בה והיא נוגעת בעניין הזה.

בנימין נתניהו: אבל אני חושב שאפשר להטמיע את זה יותר.

אחמד טיבי: מה לגבי תעסוקת ערבים, אדוני ראש הממשלה?

אחמד טיבי: זה נושא שאמרת שהוא חשוב לך.

בנימין נתניהו: אני רוצה רגע לומר – אחרי ש-60 שנה, ואי אפשר להתעלם מזה, אני אגיד לכם שפתרנו את הבעיות?

בנימין נתניהו: ממש לא.

בנימין נתניהו: אבל אחרי 60 שנה של הזנחה, של דברים שלא נעשו – אני מדבר פה על הנייר שיש לנו פה, יש פה 20 מיליארד שקל.

בנימין נתניהו: אז לא כולם הוצאו, אני מניח שהחלק הארי הוצא בתוכניות שונות.

בנימין נתניהו: זה סכום עצום, עצום.

בנימין נתניהו: ב-10 שנים, כן?

בנימין נתניהו: זה מתחיל ב-10 שנים אבל הרוב למעשה זה ב-5 השנים האחרונות.

בנימין נתניהו: זו הקצאה חסרת תקדים.

בנימין נתניהו: אם היית בא ואומר לי – הממשלה, אין לכם כוונה, מה השתנה?

בנימין נתניהו: זה השתנה: תחנות משטרה, זה השתנה.

בנימין נתניהו: - - -

קריאות: - - -

בנימין נתניהו: אבל האם הכל השתנה?

בנימין נתניהו: בוודאי שלא.

בנימין נתניהו: האם יש לנו עוד מה לעשות?

בנימין נתניהו: בוודאי שכן.

בנימין נתניהו: אין ספק בזה.

בנימין נתניהו: האם הכוונה כאן אמיתית?

בנימין נתניהו: גבירותיי ורבותיי, קצת קשה לשכנע.

בנימין נתניהו: אני מכיר את הפוליטיקה, אני מכיר את הטיעונים, אבל כל מי שמסתכלת על העובדות, ואני מאמין שהמוני אזרחים ערבים של מדינת ישראל ואזרחים דוברי ערבית ששומעים אותנו כאן ועוקבים אחרי הדברים כאן, אני חושב שהם מבינים שיש פה מאמץ אמיתי.

בנימין נתניהו: יש לנו עוד מה לשכלל.

בנימין נתניהו: אני רק אומר לכם דבר אחד: אני רואה את זה כאחריות שלי, כראש הממשלה של כולם, אני רואה את זה כאחריות של שר הבט"פ שיושב עם המפכ"ל או ראש המשטרה של כולם, אבל אני רואה את זה גם כאחריות שלכם.

בנימין נתניהו: אני צריך את העזרה שלכם.

בנימין נתניהו: נמשיך לעבוד בשיתוף פעולה ונמשיך לעשות את זה, ותאמינו לי – אין פה, אני אומר לכם מעומק ליבי – אין פה שום שיקול אלקטורלי, אפס.

בנימין נתניהו: הדבר הראשון שעשיתי - - -

קריאה: בטוחים.

קריאה: השתכנעתי.

קריאות: - - -

בנימין נתניהו: הדבר הראשון שעשיתי – אני זוכר שהיה שיטפון בקלאנסווה.

בנימין נתניהו: באתי לשם וראיתי את זה והזדעזעתי – כל הכפר, כל היישוב.

קריאות: - - -

קריאה: תקליט את זה לבחירות.

קריאות: - - -

בנימין נתניהו: אני ביקשתי לשים שם תעלה שתנקז את מי השיטפונות.

בנימין נתניהו: והתעלה הזו קיימת, תאמינו לי, אני אומר לכם: זו תפיסת עולם.

בנימין נתניהו: לכן אני מציע, בואו נעזוב את ההתנצחויות.

בנימין נתניהו: יש להן מקום, יש מספיק זמן לפוליטיקה.

בנימין נתניהו: כרגע אתם מדברים על דבר שהוא בנפשנו, בנפשכם.

בנימין נתניהו: מדובר על הצלת אנשים, על מתן ביטחון בסיסי.

בנימין נתניהו: אני מחויב לזה.

בנימין נתניהו: אני יודע שגם אתם מחויבים לזה.

בנימין נתניהו: בואו נעבוד יחד, נקדם את זה.

בנימין נתניהו: כמה זמן ייקח לנו להביא את זה?

בנימין נתניהו: אני לא יודע, אבל אני לא חושב שזה בלתי אפשרי.

בנימין נתניהו: אני רוצה להגיד לכם – אתם מדברים על תרבות?

בנימין נתניהו: אני מסתובב קצת בעולם הערבי יותר ממה שאתם חושבים, לפעמים גם לאור היום.

בנימין נתניהו: ואני רואה שם התפתחויות כבירות ושינויים עצומים.

בנימין נתניהו: אז ברור שאין כאן בעיה גנטית, וברור גם שאם יש כאן

בנימין נתניהו: תרבות אז התרבות הזו היא רב גונית והיא מציבה הישגים מאוד מאוד מרשימים ברחבי העולם וגם בתוך הארץ.

בנימין נתניהו: אז בואו נעזוב את הסטיגמות כרגע, בואו נעזוב את ההאשמות, בואו נפעל יחד.

מנסור עבאס: חברים, יש לי שאלה לראש הממשלה, אם תרשו לי, בבקשה.

בנימין נתניהו: אדוני היושב-ראש, אני מחויב פשוט לעזוב.

מנסור עבאס: אני מבין אותך.

מנסור עבאס: השאלה העיקרית שאנחנו עומדים בפניה היא – כבר אמרת שנעשה את זה בשיתוף, ביחד, שהתוכנית תהיה התוכנית של כולם.

מנסור עבאס: שאלתי ושאלת גם אתה בקשר לציר הזמן.

מנסור עבאס: מה ציר הזמן שעומד לרשותנו?

מנסור עבאס: אנחנו, מבחינתנו, סופרים את זה במספר נרצחים.

מנסור עבאס: אנחנו חודשיים כמעט, חודשיים לפני תום השנה אנחנו לקראת שיא חדש בפרמטר אחד שהוא מספר הנרצחים – 88.

אנטאנס שחאדה: - - -

מנסור עבאס: חשוב לנו לשמוע מראש הממשלה מה היא מסגרת הזמן שאנחנו מדברים עליה.

קריאה: - - -

מנסור עבאס: סמי, תרשה לי.

מנסור עבאס: אני יודע מה שאני שואל.

סמי אבו שחאדה: נגיד שהוא אמר לך תוך חודשיים – מה החשיבות?

מנסור עבאס: זה מאוד חשוב.

מנסור עבאס: זה מאוד חשוב.

מנסור עבאס: זה מאוד חשוב.

קריאות: - - -

מנסור עבאס: חברים, זו השאלה הכי חשובה.

מנסור עבאס: יש תוכנית ממשלתית, יש תוכנית של החברה הערבית.

מנסור עבאס: אנחנו נשב ביחד ונתאם את זה, אבל חשוב לנו לשמוע מראש הממשלה מה מסגרת הזמן.

מנסור עבאס: האם ההחלטה הזו תתקבל בעוד שבוע?

מנסור עבאס: בעוד חודש?

מנסור עבאס: בעוד שנה?

מנסור עבאס: בעוד שנתיים?

מנסור עבאס: חשוב לנו לשמוע.

בנימין נתניהו: אני ביקשתי להשיב לך, כי אני חושב שהשאלה מאוד חשובה.

בנימין נתניהו: אני התכוונתי להגיד לרונן פרץ ולאורן להביא את הדבר כבר בשבוע הבא לישיבת ממשלה.

בנימין נתניהו: שמעתי מכם שיש לכם השגות.

בנימין נתניהו: אני מבקש שתיקחו עכשיו שבועיים, תשבו על ההשגות האלה, ונביא את זה עוד שבועיים להחלטת הממשלה.

מנסור עבאס: אוקיי.

מנסור עבאס: סביר מאוד, אדוני ראש הממשלה.

מנסור עבאס: אני מאוד מאוד מודה לך.

מנסור עבאס: אתה יכול לחזור לעבודתך, אנחנו נשלים את הדיון ונעלה את המסקנות שלנו.

בנימין נתניהו: אני מודה לך שאתה משחרר אותי לעבודתי, אבל זה גם - - -

קריאות: - - -

בנימין נתניהו: אני אבקש, למען הסדר הטוב – כדי שאנשים לא - - -

מנסור עבאס: יש לנו שבועיים קריטיים כדי לעבוד יומם ולילה, כדי להשלים את המלאכה כדי שתונח על שולחן הממשלה תוכנית ראויה, מקיפה, רצינית שאז נוכל כולנו להתחיל לרוץ וליישם אותה.

בנימין נתניהו: יש לי עוד בקשה אחת, ברשותכם, כיוון שאני באמת נאלץ לעבור לעוד כמה דברים.

בנימין נתניהו: הנציגים שלי נשארים.

בנימין נתניהו: אתם לא מדברים רק לחלל האוויר ולפרוטוקול – הם ירשמו את עיקרי הדברים ואתם תעדכנו אותי.

בנימין נתניהו: אני פשוט מתנצל, אני מודה לכם מאוד.

עאידה תומא סלימאן: אני חושבת שהיה כדאי למקסם את הזמן שראש הממשלה אתנו דווקא שאנחנו נדבר ולא הצוותים שלו, עם כל הכבוד.

עאידה תומא סלימאן: כי היה חשוב לנו שישמע את ההערות שיש לנו.

מנסור עבאס: חברת הכנסת סולימאן – יש לך הזדמנות, כי ראש הממשלה עדיין נשאר בזום.

מנסור עבאס: בבקשה.

עאידה תומא סלימאן: קודם כול בעניין אחריות ושיתופי פעולה.

עאידה תומא סלימאן: התפקיד שלנו כחברי כנסת זה לא לשתף פעולה.

עאידה תומא סלימאן: התפקיד שלנו הוא לעשות בקרה ולבדוק את עבודת הממשלה, ולכוון, ולהשמיע את הקול של הציבור שבחר בנו.

עאידה תומא סלימאן: מה אם במיוחד שאנחנו רואים שהממשלה לא לוקחת אחריות על המצב.

עאידה תומא סלימאן: עם כל הכבוד, ראש הממשלה, זה לקח לך שמונה שנים, שמונה שנים לטפל, כאשר אנחנו מקיזים דם, כאשר הילדים שלנו לא מעזים לרדת למכולת כי יש יריות בכול מקום .

עאידה תומא סלימאן: נפגשת אתנו, ואני נכחתי באותה ישיבה מתוקף התפקיד הקודם שלי, ב-2012.

עאידה תומא סלימאן: ב-2015 הזכירו שוב את הנושא.

עאידה תומא סלימאן: ב-2019 התחילה הממשלה, ודווקא לבנות תחנות משטרה.

עאידה תומא סלימאן: זה לו"ז שלא מתאים לנו.

עאידה תומא סלימאן: הוועדה הזו הייתה צריכה להגיש את ההמלצות שלה תוך תשעים יום.

עאידה תומא סלימאן: לקח לה שנה.

עאידה תומא סלימאן: בינתיים נרצחו עוד ילדים, ועוד נשים ועוד גברים.

מנסור עבאס: תודה רבה, חברת הכנסת.

מנסור עבאס: בואי נסתכל קדימה.

עאידה תומא סלימאן: זה בדיוק הסתכלות קדימה.

עאידה תומא סלימאן: אם לא מנתחים את הבעיה לא מכירים את הפתרון.

עאידה תומא סלימאן: אנחנו – אם לא היינו סוגרים את כביש 6, אם לא היינו שובתים רעב – הוועדה הזו לא הייתה קמה, וזה שיתוף הפעולה והאחריות שלנו כלפי הציבור שלנו.

מנסור עבאס: אוקיי, תודה לחברת הכנסת.

עאידה תומא סלימאן: דבר אחרון – בכל - - - המדיניות, יש נושא אחד שאף אחד לא התייחס אליו: אין אפילו תוכנית אחת לתמיכה בנפגעים של הפשיעה והאלימות, בתוך נייר זה.

עאידה תומא סלימאן: אף אחד לא הזכיר אותם.

מנסור עבאס: אנחנו נשלב את זה בתוכנית.

מנסור עבאס: חברת הכנסת יזבק, בבקשה.

היבה יזבק: חברנו מנסור, אל"ף – אני יודעת שיש לך הרבה מאמצים כדי לפעול נגד פשיעה ואלימות בחברה שלנו, אבל אני חושבת שזה תפקיד של המשטרה, פשוט.

היבה יזבק: זו חובה של המשטרה לפעול נגד פשיעה ואלימות, אף אחד לא עושה טובה כאן.

היבה יזבק: חשוב לנו להגיד ולהסביר שהאחריות הבלעדית, הבלעדית למיגור תופעת הפשע והאלימות בחברה הערבית היא האחריות של הממשלה ושל המשטרה.

מנסור עבאס: אין ספק, אין ספק.

היבה יזבק: אנחנו, כחברה הערבית, סבלנו וספגנו מספיק קורבנות.

היבה יזבק: אנחנו כבר מגיעים ל-90 קורבן כתוצאה מהפשע והאלימות המתמשכת.

היבה יזבק: הנייר, התוכנית הזו שנמצאת בידינו פשוט לא מותאמת למציאות.

היבה יזבק: אני לא רואה כאן בשום סעיף איסוף נשק.

מנסור עבאס: תאמיני לי שיש.

היבה יזבק: לא, חברנו מנסור.

היבה יזבק: חסר מאוד העניין של איסוף הנשק, וזה משהו חשוב.

מנסור עבאס: תודה.

מנסור עבאס: מה שחסר נשלים.

מנסור עבאס: חבר הכנסת סעיד אלחרומי.

סעיד אלחרומי: תודה, אדוני היושב-ראש.

סעיד אלחרומי: שני נושאים שצריך לשים עליהם את הזרקור – אל"ף, הפשיעה המאורגנת, וכאן הכתובת המשטרה, ובי"ת – עניין הקרקעות ומרחב המחייה בנושא סכסוכי הקרקעות.

סעיד אלחרומי: זה נושא יותר רחב, גם באזורי תעשייה ומקומות אחרים.

סעיד אלחרומי: שני אלה הם – ותאמין לי שבדקתי את זה, רוב הנרצחים מתוך ה-90 הם בשני הנושאים האלה.

סעיד אלחרומי: תודה.

חמד עמאר: קודם כל תודה על קיום הישיבה.

חמד עמאר: דבר שני – שאילתה לשר.

חמד עמאר: הבנתי שהוגשה שאילתה בקשר לכתבה שהייתה היום ברשת ב' על גיוס בני העדה הדרוזית לשירות בתי הסוהר.

חמד עמאר: אני מקווה שההודעה הזאת לא נכונה.

חמד עמאר: שתיים, אני רוצה להגיד לכם – נעדרתי קצת מהדיון אבל דיון כזה חשוב בהשתתפות ראש הממשלה והשר לביטחון הפנים – צריכה להיות לו מטרה אחת: איך מונעים את הרצח הבא.

חמד עמאר: לא שמעתי שום הצעה איך מונעים את הרצח הבא.

חמד עמאר: אני רוצה להגיד לכם: הביטחון האישי של האזרח הערבי בישראל שווה לאפס.

חמד עמאר: מי ששולט היום ברחוב הערבי זה ארגוני הפשע.

חמד עמאר: אני אומר דברים מאוד קשים כאחד שמקורב.

חמד עמאר: אם יש סכסוך בין אנשים מי שפותר את הנושא זו לא המשטרה, והמשטרה יודעת את זה.

חמד עמאר: ארגוני הפשע נכנסים לתמונה, הם עושים את העבודה, הם גובים את הריביות הכי גבוהות שיש.

חמד עמאר: הם שולטים בכספים במגזר הערבי.

חמד עמאר: הם בעצם שולטים היום במגזר הערבי, ואת הנקודה הזו צריכים - - -קחו את הדברים האלה, תמנעו את הרצח הבא.

חמד עמאר: אנחנו לא רוצים את הרצח הבא.

סמי אבו שחאדה: אני קראתי את המסמך.

סמי אבו שחאדה: יש לי לגביו שתי הערות חשובות – אל"ף, כדי שנתסכל עם הפנים לעתיד –וכבר הציגו, כבר היו כמה תוכניות בעבר, וראינו את התוצאות המאוד בעייתיות של מה שתכננו בעבר.

סמי אבו שחאדה: הייתי לפחות מצפה בניירות האלה לבדיקה איפה טעינו בעבר, כדי לא לתהות על זה בעתיד.

סמי אבו שחאדה: לקחת את אותו הכסף ולעשות את הטעויות עוד פעם?

סמי אבו שחאדה: קודם כל הפקת לקחים.

מנסור עבאס: מאוד חשוב.

סמי אבו שחאדה: מאוד חשוב.

סמי אבו שחאדה: דבר שני – כתוב במפורש שהמדינה ראתה שיש פשע מאורגן בחברה היהודית בתחילת שנות האלפיים, והחליטה למגר אותו.

סמי אבו שחאדה: היא מיגרה אותו.

סמי אבו שחאדה: אחת התוצאות היו שזה עבר לחברה הערבית.

סמי אבו שחאדה: בזמנו, כשמיגרו את זה בחברה היהודית לא חיכו לשיתוף פעולה, ולא למנסור עבאס ולא לסמי אבו שחאדה ולא לכלום.

סמי אבו שחאדה: אמרו – זה דבר - - - הרבה תחנות.

אבי דיכטר: אני שמעתי פה נתון שאני רוצה לוודא שהוא מדויק.

אבי דיכטר: אמר פה או המפכ"ל או ניצב חכרוש על 2.5% מהחברה הערבית מעורבים בפשיעה.

אבי דיכטר: זה נתון, אני חייב לומר לכם – שצריך להדאיג את כולנו.

אבי דיכטר: 2.5%, תורידו את הגילאים עד 20 ומ-50 ומעלה, שזה חצי מהאוכלוסייה, ואתם מדברים על 5%.

אבי דיכטר: מאחר ורוב האלימות והפשיעה היא של גברים, זה 10%.

אבי דיכטר: חבר'ה, זה נתון מדהים.

אבי דיכטר: ואני אומר לכם שצריך להסתכל עליו בדיוק כמו שהוא מצטייר.

אבי דיכטר: דבר שני, תראו – ראיתי את החוברת.

אבי דיכטר: לצערי קיבלתי אותה רק היום אבל קראתי אותה בעיון.

מנסור עבאס: בעברית או בערבית קראת?

אבי דיכטר: בעברית.

אבי דיכטר: היא מספיק קשה בעברית, לא צריך לקרוא אותה בערבית.

אבי דיכטר: תראו, חסרה לי פה מילה אחת.

אבי דיכטר: זו לא התמודדות עם פשיעה בחברה הערבית, זו התמודדות עם מכת מדינה.

אבי דיכטר: כשמגדירים מכת מדינה זו טרמינולוגיה אחרת.

אבי דיכטר: אנחנו נמצאים במכת מדינה, כך צריך להסתכל על זה.

אבי דיכטר: ולא חשוב אם זה הניתוח של חמד עמאר או - - -

מנסור עבאס: זו הבקשה שלנו להכריז על זה כעל מכת מדינה.

אבי דיכטר: לחברי הכנסת – כשאתם מצביעים על תשלום משכורות לרוצחים, קחו בחשבון שזה לא נגמר ברוצחים מחבלים.

אבי דיכטר: זה גם נגמר ברוצחים פושעים.

איימן עודה: הרצח הוא ה - - -שלך, אתה.

איימן עודה: אתה פושע.

איימן עודה: אתה פושע.

אבי דיכטר: אבל אתה הרי - - - כוחות הביטחון רוצחים.

אבי דיכטר: - - -

איימן עודה: - - - אתה.

קריאות: - - -

מנסור עבאס: בואו נתמקד בסוגיה.

מנסור עבאס: חבר הכנסת עופר כסיף, בבקשה.

עופר כסיף: בזמן הקצר שיש לי אני רוצה להתמקד במה שאני רואה כשורש הבעיה.

עופר כסיף: קודם כל אני רוצה לברך על הישיבה, ולומר שמאוד מאוד התרגשתי לשמוע את ראש הממשלה שרוב זמנו מדבר על האזרחים הערבים כסכנה דמוגרפית, שהוא מצר על כך שהיה רצח אצלם והוא מרגיש איזושהי אמפתיה לאישה שאיבדה את בעיה וילדיה.

עופר כסיף: חשבתי שהיא גם חלק מהבעיה הדמוגרפית שהוא רואה.

עופר כסיף: אני מאוד מאוד מתרגש מזה.

עופר כסיף: אבל אני רוצה להגיד: השורש של הבעיה הוא ראיית האזרחים הערבים בישראל כאויב ולא כאזרחים.

עופר כסיף: זה שורש הבעיה.

עופר כסיף: אי אפשר ביד אחת לומר שהאזרחים הערבים הם סכנה דמוגרפית, במקרה הרע, ובמקרה הטוב, במירכאות – אורחים וזרים, וביד השנייה לדבר על כך שדואגים לסגסוג שלהם, לרווחה שלהם, לאיכות החיים שלהם שיחיו בביטחון.

עופר כסיף: אם רוצים לפתור את הבעיה צריך להכיר בהם כאזרחים שווים, אחרת לא נגיע לשום מקום.

ג'אבר עסאקלה: אני אדלג על הברכות.

ג'אבר עסאקלה: אני חושב שכל אזרח ערבי בישראל, לא משנה אם הוא נוצרי, מוסלמי דרוזי או אפילו צ'רקסי – יש לו כמה צרכים בסיסיים.

ג'אבר עסאקלה: הצורך הראשון הוא ביטחון אישי.

ג'אבר עסאקלה: ביטחון אישי זו מלאכה שלכם, זו לא מלאכה שלנו כחברי כנסת.

ג'אבר עסאקלה: הדבר השני זה פרנסה.

ג'אבר עסאקלה: השאלה אם יש לו פרנסה או שהוא צריך להתפרנס בדרכים – האם יש לו השכלה?

ג'אבר עסאקלה: האם יש לו תעסוקה?

ג'אבר עסאקלה: האם יש לו מקום, קורת גג?

ג'אבר עסאקלה: האם יש הכרה או שחוק הלאום לא מדבר כאן.

ג'אבר עסאקלה: אני אומר לכם: הניכור בין האזרחים הערבים למדינה גם בזכות חוקים כמו חוק קמיניץ וחוק הלאום – האם יש לו אופק?

ג'אבר עסאקלה: יש לו עתיד?

ג'אבר עסאקלה: השאלה אם התוכנית הזו נותנת מענה לכל הצרכים האלה או שאנחנו מדברים ככה על פני השטח – קצת תחנות משטרה, קצת שוטרים ופותרים את הבעיה.

ג'אבר עסאקלה: התוכנית הזו לא עונה על כל הצרכים האלה של האזרח.

מנסור עבאס: בעזרת ה' עוד שבועיים היא תענה.

סונדוס סאלח: תודה רבה על דיון מאוד חשוב.

סונדוס סאלח: אני רוצה לנסות לקחת קצת הצידה את התסכול, את הדאגה שלי מכל התופעה שמעסיקה ומדירה שינה מעיני כולנו בחברה הערבית, ואני רוצה להסתכל נטו על התוכנית ועל ההמלצות בדף העמדות.

סונדוס סאלח: אם אנחנו נסתכל על מדדי תפוקה ויעילות של התוכנית, איך התוכנית מודדת על עצמה.

סונדוס סאלח: נראה שהיא מודדת את עצמה ביותר תחנות משטרה, יותר תלונות במשטרה ויותר התגייסות שוטרים מהחברה הערבית.

סונדוס סאלח: אפשר לתלוש את הדף הראשון ולהגיד שזו תוכנית להגביר את כוחות המשטרה בחברה הערבית ולתלות תקווה במרכז שעד עכשיו הוכיח שהוא לא יכול היה לטפל בפשיעה בחברה הערבית.

סונדוס סאלח: זה דבר ראשון.

סונדוס סאלח: דבר שני, הפשיעה והאלימות היא נגזרת מהמצב הכלכלי והחברתי בחברה הערבית, שזו מדיניות בחברה הערבית, ואני לא רואה שיש מספיק התייחסות לנושא הכלכלי ואיך זה גורם לפשיעה המאורגנת הכלכלית שמספקת מענה כלכלי לחברה הערבית, שהבנקים לא מספקים אותם.

סונדוס סאלח: צריך לתת את הדעת על כך.

סונדוס סאלח: נקודה שלישית – אין התייחסות לרצח נשים ולא להעסקת נשים.

סונדוס סאלח: זה לא בא לידי ביטוי בתוכנית, וזה מאוד מאוד חשוב שזה יעוגן בתוך התוכנית.

עמית הלוי: אני רוצה לומר, כבוד היושב-ראש, חברי הכנסת, שבצד כל המרכיבים החשובים והחיוניים שהוזכרו בתוכנית הזו – אני רוצה לשבח את ממלא מקום המפכ"ל שהזכיר את המרכיב התרבותי-חינוכי.

עמית הלוי: לא רק שאתה לא צריך לחזור בך מהצעקות בסגנון האלים שרק - - -

עופר כסיף: אתה גזען, - - -

קריאות: - - -

עופר כסיף: גזענים עם תפיסת עולם גזענית - - -

קריאה: נערי הגבעות - - -

עאידה תומא סלימאן: - - -

עמית הלוי: הטרגדיה, אדוני, של החברה הערבית - - -

עופר כסיף: הטרגדיה הגדולה – שמעם שסבל מגזענות ורדיפות קם אחד כמוך.

עופר כסיף: אתה - - - תתבייש לך.

עופר כסיף: תתבייש לך, גזען.

עמית הלוי: - - - למד באוניברסיטה, וקצת אפילו לימד שם, לבושתנו.

עמית הלוי: כל המושגים במדעי המדינה שהוא מדבר עליהם הם או איוולת, או שגויים.

עופר כסיף: אז בנוסף לגזענות אתה גם בור.

עופר כסיף: גם בור, בנוסף לגזענות שלך.

היבה יזבק: אל תחשוב שמותר לך להתבטא בגזענות ולהמשיך לדבר.

היבה יזבק: לא, לא מותר לך.

היבה יזבק: למה אתה חושב שזה מותר לך?

היבה יזבק: למה אתה חושב שיש לך את הפריבילגיה הזו?

קריאות: - - -

היבה יזבק: אתה לא מלמד אותי כלום.

היבה יזבק: כלום.

היבה יזבק: אתה בעצמך גזען כזה קטן ונמוך.

היבה יזבק: נמוך.

היבה יזבק: תתבייש לך.

היבה יזבק: תתבייש לך.

היבה יזבק: אתה אפילו לא שווה התייחסות.

היבה יזבק: לא שווה התייחסות.

היבה יזבק: כל כך נמוך לא שווה התייחסות.

קריאות: - - -

מנסור עבאס: חבר הכנסת עמית, בבקשה לסיים.

היבה יזבק: מה לסיים?

היבה יזבק: שיחזור בו מהדברים, כבוד היושב-ראש.

היבה יזבק: אמירות גזעניות.

היבה יזבק: מה זה?

היבה יזבק: מה זה?

עמית הלוי: הזדמנות גם שלך, היבה יזבק להבין מה זו גזענות.

עמית הלוי: גזענות, אדוני היושב-ראש - - -

היבה יזבק: אתה לא תיתן עכשיו - - -גזען קטן שכמוך.

היבה יזבק: אל תפנה אלי, שלא תעז.

קריאות: - - -

עמית הלוי: היבה יזבק, את בהחלט מחזקת - - -גזענות זה אומר דבר כזה: שאת אומרת שבגלל שאת ערבייה, בגלל שנולדת למוצא ערבי באשר את, לכן את לא תלמדי במקום מסוים, או בגלל שאני יהודי – אני לא אלמד באוניברסיטה, וכו'.

עמית הלוי: כאן זה הפוך, היבה יזבק.

עמית הלוי: זה הפוך.

היבה יזבק: גזענות זה בדיוק מה שאתה אומר עכשיו.

קריאות: - - -

מנסור עבאס: אחר כך תקיימו דיון על הגדרת הגזענות.

היבה יזבק: אתה מהגזענים שלא שווה להתייחס אליהם.

היבה יזבק: לא שווה.

היבה יזבק: איפה אתה ואיפה הגזענות הקלאסית?

קריאות: - - -

עמית הלוי: - - -במקום לקרוא לחשבון נפש, במקום לקחת את ההיבטים התרבותיים והחינוכיים ברצינות, במקום לקרוא לחשבון נפש - - -

קריאות: - - -

עמית הלוי: קחו דוגמה מנשיא מצרים א-סיסי, קחי דוגמה - - - חשבון נפש עמוק, זו לא בושה, זה בר שינוי.

עמית הלוי: זה הפוך מגזענות.

מנסור עבאס: אני מבקש מכם, חברי הכנסת.

פטין מולא: אני רוצה לברך אותך, לברך את היושב-ראש, את השר לביטחון הפנים, וחברי הכנסת.

פטין מולא: אנחנו נמצאים כמו שאמר חבר הכנסת אבי דיכטר – מכת מדינה.

פטין מולא: אני בא מיישוב שתוך 25 יום נרצחו לנו שני בחורים.

פטין מולא: זו מכת מדינה.

פטין מולא: זו מגפה שכולנו צריכים להילחם בה.

פטין מולא: צריכים באמת להסתכל יחד ולהיות מלוכדים, לפעול למען מיגור התופעה הזאת, אם זה בחברה הערבית, הדרוזית, הצ'רקסית – כולנו בני אדם, גם החברה היהודית.

פטין מולא: המגפה הזו והפשיעה בכפרים הערבים תתפשט גם לכפרים היהודים ואנחנו כולנו נצטער על זה אחר כך.

פטין מולא: אני באמת מברך את המנכ"ל והצוות שלו שעשו את הדו"ח, ויש לנו שבועיים, כמו שאמר ראש הממשלה.

פטין מולא: נשב, נביא עוד המלצות, נוריד, נוסיף, על מנת באמת להציל עוד חיי בני אדם.

פטין מולא: ולמשטרת ישראל – לא שבאתי לחלק לכם ציונים ותעודות.

פטין מולא: אתם עושים עבודת קודש, אבל מיגור האלימות במגזר הערבי, צריכים להקים יחידה לתפיסת הנשק הלא חוקי.

פטין מולא: ברגע שממקמים יחידה בתוך המשטרה למיגור הדבר הזה, הפשיעה תרד בכמויות אדירות.

קריאה: ראש עיריית לוד מחכה בזום.

קריאה: תן לו - -

עאידה תומא סלימאן: אחרי כל מה הוא אמר השבוע?

עאידה תומא סלימאן: אחרי כל מה שהוא אמר השבוע, ואנחנו צריכים לדבר דקה?

מנסור עבאס: ממלא מקום המפכ"ל, מוטי כהן, אני חושב שיש לך מה להגיד בנושא הזה.

מנסור עבאס: עלו טענות על סוגייה של תרבות.

מנסור עבאס: אני בדרך כלל מעדיף ומייעץ - - -

עמית הלוי: תרבות זה לא גזענות, אדוני.

עמית הלוי: אף אחד לא דיבר פה על דבר מולד.

עמית הלוי: אתם מוזילים את המושג גזענות, מוזילים אותו.

מנסור עבאס: תן לי להשלים.

מנסור עבאס: החברה הערבית החליטה כבר בעצם זה שהיא קיימה דיון מקיף ועמוק ובצוות של 150 מומחים גיבשה תוכנית למיגור הפשיעה והאלימות, היא התייחסה לאלמנטים תרבותיים בחברה הערבית.

מנסור עבאס: בתרבות אנחנו נטפל.

מנסור עבאס: תשאירו לנו את הנושא של התרבות ואנחנו נטפל בזה.

מנסור עבאס: החברה הערבית לוקחת אחריות, החברה הערבית גישה ביקורתית עצמית - - -

עמית הלוי: - - -שאתה גזען.

עאידה תומא סלימאן: לא מקובל.

עאידה תומא סלימאן: לא מקובל שהתרבות שלנו היא תרבות אלימה.

עאידה תומא סלימאן: לא מקובל.

קריאות: - - -

מנסור עבאס: בחברה הערבית היום יש שיח.

מנסור עבאס: יש ביקורת עצמית.

היבה יזבק: היא כמו כל חברה אחרת.

מנסור עבאס: יש שיח ויש ביקורת עצמית, ואת זה אנחנו נעשה.

מנסור עבאס: אני מבקש את ממלא מקום מפכ"ל המשטרה להגיד את דברו ואז נסכם את הדיון.

מוטי כהן: יושב-ראש הוועדה, חברים יקרים.

מוטי כהן: יש לי הרבה שעות ניסיון בעבודה בחברה הערבית במגוון רב של תפקידים.

מוטי כהן: אני יכול להגיד שהמשטרה עשתה ותעשה הרבה מאוד ככל הניתן על מנת להעניק את שירותי המשטרה הטובים ביותר בתוך החברה הערבית ואת הביטחון האישי בחברה.

מוטי כהן: מיטב היחידות הטובות ביותר, היחידות הארציות של משטרת ישראל פועלות למיגור הפשיעה בחברה הערבית עם הרבה מאוד כוחות, בנוסף לתחנות המשטרה שקיימות ושיוקמו בעתיד.

מוטי כהן: יש לי קשר הדוק עם ראשי הרשויות בחברה הערבית, יש לי קשר הדוק עם החברה ביישובים שבהם עבדתי במשך לא מעט שנים.

מוטי כהן: אין לי שום דבר ולא חצי דבר עם החברה הכוללת.

מוטי כהן: יש לי בעיה, ואני מדבר אתכם ודיברתי מספר פעמים – בכל מה שקשור לסכסוכים בין המשפחות, שהאירועים האלה הם לא נגמרים, אחד אחרי השני.

מוטי כהן: ופה אנחנו צריכים את שילוב הידיים וגם את האמרות שלכם כנגד האירועים הקשים האלה.

מוטי כהן: לבד אנחנו לא נצליח להתמודד מול המשימה הזו.

מוטי כהן: זו הבנתי, ואין צורך לעשות גם איזה סיבוב מסוים על הנושא הזה, שאני מכיר את החברה הערבית, אני חי את החברה הערבית, אני מכיר טוב מאוד גם את התרבות, אבל יש לי בעיה מול סכסוכי הדמים האלה למיניהם, שפה אתם צריכים לבוא ולדבר ולשלב ידיים יחד – אנחנו אתכם ואתם אתנו.

עאידה תומא סלימאן: זה לא הבהרה מה שנאמר.

קריאה: הייתה לך הזדמנות לחזור בך ולהגיד משהו על התרבות הערבית ולא אמרת.

מנסור עבאס: תנו לי לסכם.

מנסור עבאס: התרבות הערבית – תרבות נפלאה, תרבות האיסלאם – תרבות נפלאה.

מנסור עבאס: יש אלמנטים שאנחנו צריכים לטפל בהם.

מנסור עבאס: תודה רבה לכם.

מנסור עבאס: אני מודה לראש הממשלה על השתתפותו.

מנסור עבאס: אני מודה לו שקיבל את ההחלטה, יש לנו מסגרת זמן של שבועיים.

מנסור עבאס: אנחנו נעבוד יחד עם הצוות, יחד עם ראשי הרשויות.

מנסור עבאס: אני כמובן מודה ליו"ר הכנסת על כל המאמץ שהוא עושה.

מנסור עבאס: כמובן שאני מודה לשר לביטחון הפנים - - -

עאידה תומא סלימאן: זו תוכנית ממשלתית ואנחנו נמשיך לבקר אותה.

מנסור עבאס: אני מודה לכל חברי הכנסת.

מנסור עבאס: תפקידנו – יש לנו הזדמנות בשבועיים הקרובים כדי לתרום את חלקנו.

מנסור עבאס: מה שאפשר לשפר בתוכנית הזאת – אני מבין שיש גישה חיובית גם מהממשלה עצמה, מראש הממשלה ושאר השרים והפקידים הבכירה.

מנסור עבאס: אנחנו נבוא ביחד, נעבוד קשה בשבועיים האלה כדי שתהיה לנו תוכנית.

מנסור עבאס: אני מתחייב שגם התוכנית שלנו, של החברה הערבית, תבוא לידי ביטוי בתוכנית הכללית.

מנסור עבאס: אני מאוד מודה לכולם.

מנסור עבאס: יישר כוח לכל חברי הכנסת, בעזרת ה' נעשה ונצליח.

מנסור עבאס: תודה לכם, הישיבה נעולה.